Ўзбекнинг бахти қора аёлларига ҳам шундай кунлар насиб қилиб қолар… « Ўзбекистон Халқ Ҳаракати\n01 December 2017 - 7:00\nМиршаблар шотирларни бош кўтарган ишизловчиларга қўшиб жазо камерасига тиқдилар. Бўйи тўрт, эни уч қулоч келадиган жазо камерасига шотирлар хонаси ичига ўрнатилган темир эшикдан кириларди. Орқасидан очилиб-ёпиладиган иккинчи темир эшик ҳовлининг нариги ёғига олиб чиқарди. Ичкари чироқ нуридан порлаб турарди. Оёқ остига кигиз ташланганди. Камера қорасвоқдан чиққан тўрт девор, шифт ва полдан иборат эди. Темир эшик кўксидаги туйнукни ҳисобга олмаганда, хонага бошқа тарафдан тоза ҳаво кирмасди. Бироқ эшик шотирлар хонасига очилгани учун иссиқ, захдан асар йўқ эди. Хонага зўрға сиққан ўн олти кимсадан бирининг қовоғи, бирининг бошқа жойи ёрилганди. Улар икки гуруҳга бўлиниб, бир-бирларини ёқтирмаётганликларини намойиш этишга тиришардилар.\n– Нари тур, ўлаксахўр ит! – деди Тўрабика устида серрайиб турган Бахшиллога. У чўнқайиб олиб, Баҳромнинг қош-қовоғи ва бурнидан сизаётган қонга рўмолини босиб турганди. – Сурбетларча, нон еганингдан кўра п.. еганинг яхши эмасми? Бир кун Тожикистонга қайтиб борарсан, биров танимаса, биров таниб қолар. Охир оқибат ит ўлимида ўласан, турқинг қурсин, ҳароми. Қоққан қозиқдай устимда серраймай ҳар бало бўлгур. Даф бўл!..\n– Сен жиннисан! – деди Бахшилло ҳам жаҳли чиққанини билдирмасликка тиришиб. – Фаҳм-фаросатинг бўлса, Житириқни урасанми? Худо кўрсатмасин, унга бир нима бўлса, катта хўжайин сени ҳам, мени ҳам бурда-бурда қилиб, гўштимизни итларига ташлатади.\n– Мени урган қўлларинг синсин, ифлос, деразадан барчасини ўзинг кўриб тургандинг-ку. Қилиғи қурсин ўша хотинбозни, нима қилишим керак эди?!\n– Қўйиб беришинг керак эди. Ишини битириб, атрофингдан бир айланарди-да, қанотларини патиллатиб қичқириб юборарди. Кейин сен ҳам ўрнингдан туриб, курк товуқдек силкиниб, патларингни тўзғитардинг-да, кетаверар эдинг. Бирор жойинг камайиб қолмасди.\n– Юзинг қурсин, қозоқнинг итига дум бўлмай ўлиб кет! Яхши кўраркансан, хотинингни бостир, онангни бостир!\n– Житириқнинг тагида беш қаричли бир нимаси бордай гапиради. Шошмай тур, фалон жойингга арматура тиқаман, яхшиликни билмаган қанжиқ!\n– Вой-вой, менга нима яхшилик қилипдиларки, қилмаган ишларини пеш қилсалар. Ҳар сафар келганимда қоринларини тўйдириб қўйганим ҳисобига тузукроқ кўрпа-тўшак берган бўлсалар, бериптилар-да. Аммо сўкинмасдан, одамга ўхшаб гапир, ит. Арматурани қизингникига ур, қизингники қисқалик қилса, онангникига ур. Мени тепган оёқларинг илоё шол бўлсин, акашак бўлсин, эшитдингми?!\n– Аясам, бошимга чиқасан бу жой торда, ҳозир мавриди эмаслигини билиб турипсанда. Шошмай тур, юзларини сийпалаётган шоғолинг билан иккалаларингни бошларингга итларни кунини соламан ҳали. Қандайдир бир эшакни силаб-сийпаб, менга бобиллайсан. У ким бўлипти ўзи? Уни шундай жавратайки, туғилган кунларига пушаймонлар есин. Менинг ёқамдан ушлайдиган кимса ҳали онасидан туғилмаган!\n– Бор-бор, қўлингдан беш келмаса, ўн беш қил. Осмон қўлингда бўлса, ташлаб юбормайсанми? Сенга ҳам Худонинг боққан балоси бордир. Сатта оғизга олиб бўлмайдиган сўзларни оғзингга олиб, кўпам вайсайверма. Сатқайи сар кет. Йигит бўлмай ҳар бало бўлгур, пасткаш…\nБаҳром икки орада кечаётган даҳанаки жангнинг лаби-лунжини озми-кўпми тушуниб турарди. Тожикчадан хабарсизлар нима бўлаётганига ҳайрон эдилар.\n– Сен ҳали тожикистонликмисан, ноинсоф? – дея Сангин Бахшиллога сўз қотди. – Тожик бўла туриб, ҳеч бир айби йўқ тожиклар бошига шунчалар кўргуликларни соляпсанми?\n– Ҳа, у тожикистонлик, тожик! – деди Бахшилло индамагач, аламзада Тўрабика. – Ёнидаги икки эшакмия мурдашўй унинг ҳамшаҳарлари, мана бу беш гўлоҳ ўзбекистонлик. Барчалари фаррошнинг сарқитига муккасидан кетган хўроз каби ҳаром еб ўрганган иблислар. Ишизловчиларни қон йиғлатипдиларми, топган-тутганлари ёмон кунларига ярасин, илоё, омин!\n– Оғзингни ёп, қанжиқ! – дея Бахшиллонинг орқасидаги пакана шотир Тўрабикага кекирдагини чўзди. – Ҳозир бир уриб ўттиз икки тишингни қоқиб оламан!\n– Ўзингни қўлга ол! – дея уни Бахшилло қучоқлаб олди. – Ҳозир мавриди эмас деётганимни тушунмаяпсанми? Барчаси тинчиб, миршаблар кетсин, бу урғочи иблисни олиб кетишмаса, қўл-оёғини синдириб, шу жойдан чиқмайдиган қилиб қўяман. Житириқ каби фаррошнинг исқиртидан тўймагунча, остона ҳатлаб кўчага чиқмайди!\n– Вой, вой! Мени қўрқитяпсами, ҳали? – деган Тўрабиканинг гапи оғзида қолди.\n– Ўпкангни бос, сен ким бўлипсанки, эрки қўлида бўлган инсонларнинг ҳуқуқларини поймол қиласан! – дея можорога Фирдавс аралашди. – Сен шерикларинг билан биргаликда бу қилмишларинг учун қонун олдида жавоб берасан ҳали. Бугундан бошлаб қамоққа томон ташланадиган ҳар бир қадаминг билан ўзим шуғулланишга сўз бераман!\n– Қўлингдан келганини қил! – дея Бахшилло Фирдавсга яраланган тўнғиз мисоли тиш қайради. – Авваллам бор, ўзингни оқлаб, бу жойлардан чиқиб ол, кейин бир гап бўлар.\nИкки йигит занжирдаги ит каби бир-бирига ўдағайларди. Кўринмас занжирнинг бир учи темир эшик орқасидаги миршаблар қўлида эди. Уларнинг зардали овозлари таҳдид солиб турмаганда, икковлари оч бўридек бир-бирларини ғажиб ташлашга тайёр эдилар.\nЭшикни қия очиб ичкарига мўралаган кимса қисиқ кўзлари билан аллакимни қидирди.\n– Бу ёққа чиқ! – деди Бахшиллога кўзи тушгач, русчалаб.\nБу шотирлар бошлиғи, собиқ қозоқ миршаби эди. Тўс-тўполонни бостирган миршаблар уни уйидан чақиртириб олгандилар. Орадан бир соатдан кўпроқ вақт ўтса ҳам ҳеч бир кимсани тергамаётганларининг боиси мана шунда эди. Бахшиллонинг чақирилиши можорога аралашган ишизловчиларнинг элакдан ўтказилишидан дарак берарди.\nБахшилло чиқиши билан миршаблар бошлиғи унга тарсаки тортиб юборди.\n– Нима қиляпсан? Урма, бу ўзимизники! – деди шотирлар бошлиғи.\n– Шишесини с… бу сартни, – деди у. – Таниб турипман, Жақиб. Яхши ишламаганидан сўнгра ураман-да. Ўрнига тузукроғини қўйсанг бўлмайдими?\n– Шошмасанг-чи, Нурлибек, сўраб-суриштирайлик-чи, нима гап экан ўзи. Бахшилло сартлардан эмас, тожик.\n– Оқ ит, қора ит, битта ит, ўзбек тожик бир гўр. Иккаласи ҳам сарт!\n– Тинчликми? Нима гап? – дея Жақиб Бахшиллодан тўполон сабабини суриштирди.\nУ барчасини ипидан игнасигача айтиб берди.\n– У қанжиқ қаерда ўзи? – дея Нурлибек Тўрабикани сўради.\n– Чақир-чи бу ёққа!\nТўрабика барчасини эшитиб турганди. Шунинг учун қонли рўмолни бошига ўраб чиқди.\n– Тўмарис бўлмоқчимисан? Қув кўринасан, шишенгни с… сартни қанжиғи…\nМиршаблар бошлиғи ўзбек тилида гапирди.\n– Тўмарис ким ўзи, кўке? Анави фаррош кампирни айтяпсизми?\n– Ҳэ, онангни… Қорнинг тўйиб, пишқириб қолдингми? Пишиқ-пухталик қиламан дея ўраб олган нарсасини қара!\n– Рўмолдаги қонлар бунинг ўзиники эмас!\n– Кимники бўлмаса, онангни с… сартни боласи?\nБахшилло гапириб хато қилганини англади.\n– Ўзбекчада “онангни” деб сўкиш қулоққа ёмон тегаркан! – деди ётиб қолганча, отиб қол, қабилида иш тутган Тўрабика. – Командир, қозоқчалаб “шишанг”ни деб сўкаверинг, илтимос. Шунисига кўникканмиз.\n– “Шиша” эмас, шеша! – деди миршаблар бошлиғи. – Бутилка билан онани фарқига бормайсанми? Зўрсан-ку. Қайсисини айтганда ҳам, онанг битта-ку!\n– Пайғамбар ҳадисларида ўқиганим бор, кўке. Ким бировни онасини сўкса, ўз онасини сўккан бўлади. Бироқ ўзбекчада “онангни” дея сўкса, юракка қаттиқ ботаркан.\n– Бўлипти, шешангни … сартни қизи. Рўмолингдаги қон кимники?\n– Ҳа-а, энди-и бу бошқа гап, кўке. Қозоқчадагиси қулоғимни бу ёғидан кириб, у ёғидан чиқиб кетади…\n– Маҳмадоналик қилмасдан саволга жавоб бер. Сўралмаган нарсани гапирсанг, тилингни суғуриб оламан. Шешангни .., чечан чиқиб қолдинг-ку!\n– Қон қусгур шотирлар бир бечорани қора қонига бўядилар, кўке. Рўмолимни ечиб, сиқсам, бир челак қон оқади!\n– Кимни айтяпсан?\n– Мени Бахшиллодан ҳимоя қиламан дея тепки тагида қолган кимсани айтяпман!\n– Отаси от қўймаганми у ифлосга? Исмини айтиб гапир. Мен фолбин эмасман, учини чиқарсанг, буёғини улаб кетаверадиган. Давлат одамиман, тагимда курсим, қўлимда пешатим бор, касб-корим мендан ҳар бир нарсани аниқ ва лўнда ечишни тақазо этади.\n– Тушундим, кўке. Аммо у кимсанинг исмини билмайман-да!\n– Сени Бахшилло нима учун урди?\n– Бир ҳароми хўрозни дея! – деб Тўрабика қонталаш ёноғини силади.\n– Хўрозни нима қилдинг!\n– Ҳеч нима қилмадим, хотинбоз ўлгурни ўзи шилқимлик қилди. Ўзимни ҳимоя қилдим.\n– Ундан қочгандим, бошим билан деворга урилиб йиқилдим. Бетовфиқ устимга чиқмоқчи бўлди, кекирдагидан ушлаб сиқдим, холос.\n– Сиқмасанг нима қиларди?\n– Сиқмаса, …ди! – дея бир миршаб луқма ташлади.\nҚолганлар хохолаб кулиб юбордилар.\n– Жим, жим! – деди сўзи бўлинган Нурлибек икки қўлини юқорига кўтариб.\n– Нима қиларди, тегажоғлик қиларди! – деди Тўрабика бир нима демаса қутулмаслигини англаб.\n– Тегажоқлик қилса, нима бўларди?\n– Кейин… кейин ҳеч нима бўлмасди!\n– Ҳеч нима бўлмаса, нима учун кекирдагидан ушлаб сиқасан, шишенгни .., сартнинг қанжиғи?\n– Ёлғон гапиряпти. Бу аблаҳ хўрозни кекирдагидан омбурдек сиқиб, уни ўлимтик сингари деворга тоблаб-тоблаб урганларини айтмаяпти, командир!\n– Мен сендан сўрамаяпман! – деди Бахшиллога бўғизланган буқа сингари бўкирган миршаблар бошлиғи. Сўнгра яна Тўрабикага кўзларини қадади. – Қани, жавоб бер-чи? Отинг Тўрабўками, Тўрабуқами, нима эди?\n– Нима бўлса бўлар, давом эт!\n– Бор гап шу!\n– Бор гап шу бўладиган бўлса, нима учун хўрозга қўл кўтардинг?\n– Айтдим-ку, яна нима дейман?\n– Сенинг нархинг қанча туради?\n– Нархим… Қанақа нархим?\n– Жақиб, бу шешангни … сартни нархи қанча туради?\n– Беш юз доллар.\nОстона ҳатлаб кирган ҳар бир ишизловчининг нархи ҳақиқатан беш юз доллар турарди. Жинси, ижтимоий келиб чиқиши, ҳунари бори-йўқлиги, қари-ёшлиги ёки куч-қуввати аҳамият касб этмасди. Сон муҳим эди. Буюртмачи нақд тўласа, уларнинг ичидан ўзига ёққанини сайлаб олиб чиқиб кетаверарди.\nГап нимадалигини англаган Тўрабиканинг хўрлиги келди. У ўзини бозорга солинган мол сингари ҳис қила бошлади.\n– Хўрознинг нархи қанча туради?\n– Адашмасам, ўттиз минг доллардан кам эмас! – Жақиб бу саволга ҳам дарров жавоб қайтарди.\n– Бу пулга олтмишта сартнинг сара қизини сотиб олса бўларкан!\n– Одам билан хўрозни тенг қилиб бўлмайди! – деди Тўрабика миршаблар бошлиғига. – Инсон деган ном ёнида бошқа нарсаларнинг сариқ чақача қиймати йўқ.\n– Бўлмаса, нима учун хўрозга ташландинг? Уни емоқчи эдингми?\n– Бу ҳаромхўрни чўчқа еса қутуриб ўлади. Сарқит еганимдан кўра очдан ўлганим яхши!\n– Ҳаромхўр деётганинг хўрози баҳоси сенинг қийматингдан олтмиш ҳисса кўп эканлигини кўриб-билиб туриб, тағин нимлар деб валдираяпсан? Шешангни … сартнинг қизи!\n– Ҳеч нимани кўриб-билиб турганим йўқ, кўке. Сизнинг олдингизда қадр-қимматим бўлмагани билан, юртимда, қариндош-уруғларим ёнида, етарлича қадр-қимматим бор. Кимлигингиздан қатъи назар, шаънимни ерга уришга ҳаққингиз йўқ. Мен ҳам онангиз, опа-сингилларингиз ва хотинингизга ўхшаган бир аёлман. Сизни қизингиздан кам жойим йўқ. Менинг ҳам сиз каби отам бор эди, мени ҳам сизни туққан аёлга ўхшаш бир аёл туққан. Арзимаган ҳаракатим билан ўзимни ҳимоя қилишга уриниб, бирор жиноятга қўл урган бўлсам, бутун Қозоғистондаги аёллар судланмасдан қамалишлари зарур бўлади…\n– Мендан нима учун хафа бўляпсан? – деди у. – Айтаётганинг каби юртингда – қариндош-уруғларинг ёнида қадр-қимматинг бўлса, қаҳратон қишнинг қақшатгич совуғида бу жойларда нима қилиб юрипсан? Тузуккина, сулувгина бир аёл экансан. Эрингнинг қучоғида мазза қилиб ётмайсанми? Болаларинг бордир, уй-рўзғоринг бордир, ахир?\n– Шишенгни … боласи, сўраса гапир, сўрамаса қисиб ўтирсанг-чи! – деди шунда Жақиб Бахшиллога бўғилиб. – Жонга ҳам тегдинг!


Ўзбекистонда ОАВ қандай рўйхатдан ўтказилади | NORMA.UZ\nОммавий ахборот воситаларини давлат рўйхатидан ўтказиш бўйича давлат хизмати кўрсатишнинг маъмурий регламенти тасдиқланди (19.12.2019 йилдаги 1017-сон ВМҚга қаранг).\nЮридик ва жисмоний шахсларга ОАВни рўйхатдан ўтказиш бўйича давлат хизмати давлат хизматлари марказлари ёки Ягона интерактив давлат хизматлари портали (кейинги ўринларда – ЯИХДП) орқали кўрсатилиши белгиланган.\nМаъмурий регламентга мувофиқ давлат рўйхатидан ўтказилиши лозим бўлган ОАВга қуйидагилар киради:\nмаҳсулотлари Интернет глобал тармоғи орқали тарқатиладиган ОАВ (газеталар, журналлар, ахборотномалар, бюллетенлар, альманахлар, теле-, радио-, видео-, кинохроникал дастурлар);\nасосан болалар, ўсмирлар, ногиронлар учун мўлжалланган, шунингдек таълим ва маданий-маърифий йўналишдаги ОАВ (газеталар, журналлар, ахборотномалар, бюллетенлар, альманахлар, теле-, радио-, видео-, кинохроникал дастурлар ва бошқалар);\nреклама хусусиятига эга бўлган ОАВ (реклама тарқатишга ихтисослашган газеталар, журналлар, буклетлар, теле-, радио-, видео-, кинохроникал дастурлар ва бошқалар);\nОАВнинг бошқа турлари (электрон тарзда тарқатиладиган оммавий ахборот воситалари маҳсулотлари ва бошқалар).\nРеклама хусусиятига эга бўлган ОАВ дейилганда даврий босма нашр алоҳида сони ҳажмининг 40%идан, телерадиодастурларда эшиттириш ва кўрсатув ҳар бир соатининг 10%идан кўпроғини реклама хабарлари ташкил қиладиган ОАВ тушунилади.\nдавлат ҳокимияти ва бошқаруви органлари томонидан фақат уларнинг расмий хабарлари ва фаолияти билан боғлиқ бўлган бошқа материалларини эълон қилиш учун таъсис этиладиган ОАВ;\nтарқатилиши бир корхона, муассаса, ташкилот (шу жумладан ўқув ва илмий муассаса)нинг биноси ва (ёки) ҳудуди билан чекланган кабель тармоқлар орқали узатиладиган теле-, радио-, видео-, кинохроникал дастурлар, аудио-, аудиовизуал хабарлар ва материаллар.\nОАВни давлат рўйхатидан ўтказиш бўйича давлат хизмати Давлат хизматлари марказлари ёки ЯИДХП орқали Президент Администрацияси ҳузуридаги Ахборот ва оммавий коммуникациялар агентлиги ва унинг ҳудудий бошқармалари (кейинги ўринларда – ваколатли орган) томонидан кўрсатилади. Агентликнинг ҳудудий бошқармалари асосий қисми битта вилоят, Тошкент шаҳри ёки Қорақалпоғистон Республикаси ҳудудида тарқатиш учун мўлжалланган даврий босма нашрларни давлат рўйхатидан ўтказади.\nОАВ рўйхатдан ўтказилганлиги тўғрисидаги гувоҳнома чекланмаган муддатга берилади. ОАВни давлат рўйхатидан ўтказиш учун давлат божи тўланади, унинг ставкалари қуйидаги миқдорларда белгиланади:\nДаврий босма нашрлар (газеталар, журналлар, ахборотномалар, бюллетенлар, альманахлар ва бошқалар)\nТеле-, радио-, видео-, кинохроникал дастурлар, ахборот агентликлари\nМаҳсулотлари Интернет глобал тармоғи орқали тарқатиладиган ОАВ (газеталар, журналлар, ахборотномалар, бюллетенлар, альманахлар, теле-, радио-, видео-, кинохроникал дастурлар ва бошқалар);\nРеклама хусусиятига эга бўлган ОАВ (рекламага ихтисослашган газеталар, журналлар, буклетлар, теле-, радио-, видео-, кинохроникал дастурлар ва бошқалар);\nОАВнинг бошқа турлари (электрон тарзда тарқатиладиган ОАВ маҳсулотлари ва бошқалар)\nОАВ қайта рўйхатдан ўтказилганлиги учун давлат рўйхатидан ўтказишда назарда тутилган давлат божи суммасининг 50%и ундирилади. ЯИДХП орқали мурожаат этилганда давлат божи суммасининг 90%и ундирилади.\nОАВ рўйхатдан ўтказилганлиги учун ундирилган давлат божи суммаси қуйидагича тақсимланади:\nДавлат хизматлари марказига мурожаат қилинганда\nВаколатли органнинг ҳисобрақами\nДавлат хизмати кўрсатиш тартиб-таомили тасдиқланган схемада акс эттирилган.\nнашрнинг номи, ташкилий-ҳуқуқий шакли, тили, чиқа бошлаган даври, даврийлиги;\nОАВнинг ихтисослашуви тўғрисидаги маълумотлар;\nгувоҳномани қайта расмийлаштириш, уни тўхтатиб туриш ва амал қилишини тўхтатишнинг асослари ва санаси.\nОАВ тўғрисидаги очиқ маълумотлар ваколатли органнинг расмий веб-сайтида юридик шахслар ва фуқароларнинг танишиши учун жойлаштирилади.


Анор истеъмол қилиш учун 6 та сабаб » Скачать музыку бесплатно новинки музыки 2016-2017\nАнор истеъмол қилиш учун 6 та сабаб\n1. Гемоглобин миқдорини оширади. Анорнинг энг машҳўр хусусияти бу — унинг анемияга қарши кучли қурол эканлигидир. Кам қонликда кунига 3 маҳал 0,5 стакан бироз сув билан аралаштирилган анор шарбатини овқатдан олдин истеъмол қилиш мақсадга мувофикдир. 2. Қон босимини пасайтиради. Гипертониклар учун анор энг яхши мева ҳисобланади.3. Гормонлар (ички секреция безлар) фаоллигини оширади. Анор данакларида организмдаги гормон мувозанатини тиклайдиган ёғлар мавжуд. Шунинг учун анор еганингизда данакларни туфлаб юборманг.4. Огиз ва томоғни зарарли микроблардан тозалайди. Анор пустлоғининг кайнатмасини ёки шарбатини томоғни (ангина ва фарингитда) ва оғиз бўшлиғини (гингивит ва стоматитда) чайкаш учун ишлатадилар.5. Инсулин ўрнини босади. Анор ширин бўлишига қарамай, уни хаттоки диабетиклар ҳам истеъмол қилса бўлаверади. Қондаги шакар миқдорини камайтириш учун 60 томчи анор шарбатини кунига 4 махал овқатдан олдин ичинг.6. Терини даволайди. Агарда терингизда ҳусинбузарлар ёки қизаришлар каби муаммолар бўлса анор пустлоғидан талқон қилиб сариёг ёки зайтун ёғи билан аралаштириб терингизга хафтада фақатгина 2 кун суртинг. Ундан ошиқ бу муолажани қилиш тавсия этилмайди. Аралашмани музлаткичда сақланг.Manba: Maslahatim.uz


1. Бошқарма Ўзбекистон Республикаси “Таълим тўғрисида”ги Қонунининг таълим соҳасида ягона давлат сиёсатини рўёбга чиқариш, таълим муассасалари моддий техник таъминотини ривожлантириш талабларидан келиб чиқиб ўз фаолиятини ташкил этади.\n2. Таълим муассасаларини моддий техник базасини мустаҳкамлаш, бино ва иншоотларини таъмирлаш, мебель ва асбоб-ускуналар билан жиҳозлаш бўйича Қорақолпоғистон Республикаси халқ таълими вазирлиги, вилоятлар халқ таълими бошқармалари ва Тошкент шаҳар халқ таълими Бош бошқармаси буюртмаларига кўра таклифлар лойиҳасини раҳбариятга кўриб чиқиш учун киритиб боради.\n3. Тегишли мутасадди ташкилотлар Молия, Иқтисодиёт вазирликлари ҳамда Ўздавархитектқурилиш қўмитаси билан биргаликда таъмирлашга мухтож таълим объектларини зарур ҳолларда (топшириққа асосан) жойида ўрганиб, ишнинг қайси турига мансублигини аниқлайди. Бунда асосий эътиборни жойлардаги фойдаланишга яроқсиз ҳолга келиб қолган таълим объектларини назарда тутиш ва аҳолиси зич бўлган аҳоли пунктларидаги тўлиқ 2 ва 3 босқичда ўқийдиган таълим объектларига қаратади.\n4. Умумтаълим мактаблари, мактабгача ва мактабдан ташқари таълим муассасаларининг моддий-техник базасини мустаҳкамлаш бўйича меъёрий хужжатлар ишлаб чиқишда қатнашади.\n5. Тегишли вазирлик ва идоралар билан келишган ҳолда (бузиб ўрнига қуриладиган капитал реконструкция, капитал ва жорий таъмирланадиган) таълим муассасалари объектларини мебеллар, жиҳозлар, анжомлар, ўкув-кўргазмали қуроллар ва техник воситалар билан таъминлаш бўйича худудлар томонидан тақдим этилган буюртмалар асосида таклифлар тайёрлайди ва раҳбариятга тақдим этиб боради.\n7. Таълим муассасаларида қурилиш-таъмирлаш борасида жойларда амалга оширилаётган ишлар тўғрисида жойлардан маълумотларни олиб умумлаштиради ва уни вазирлик раҳбариятига тақдим этиб боради.\n8. Ўзбекистон Республикаси Президентининг қарори билан тасдиқланган Республика иқтисодиёт тармоқларини куз-қиш мавсумига тайёрлаш бўйича вазирлик томонидан қабул қилинган буйруқларини ижрога йўналтиради.\n9. Таълим муассасалари бино ва иншоотларни янги ўқув йилига, куз-қиш мавсумига тайёрлаш бўйича кўрсатма ва тавсиялар беришда иштирок этади.\n10. “Ўқув-таълим таъминот” Давлат унитар корхонаси орқали таълим муассасаларини кўмир, суюқ ёқилғи лимитларини белгиланган муддатларида берилиши устидан назорат олиб боради.\n11. “Ўқув-таълим таъминот” Давлат унитар корхонаси орқали 1-синф ўқувчиларини бепул ўқув қуроллари, кам таъминланган оилаларнинг 1-9 синф ўқувчиларини қишки иссиқ кийим-бош билан таъминлаш ишларини ташкил этилишини назорат қилади.\n12. Ўзбекистон Республикаси Халқ таълими вазирлиги Ҳайъат мажлиси қарор ва буйруқлар лойиҳаларини тегишли масалалар бўйича ишлаб чиқади.\n13. “Ўқув-таълим таъминот” Давлат унитар корхонаси орқали вазирликка режалаштирилган қора ва рангли металл парчаларини топшириш режаларини бажарилишини назорат қилади.\n14. Оммавий ахборот воситалар орқали таълим муассасаларининг моддий-техника базаси аҳволини яхшилаш, уларни таъмирлаш ҳамда жиҳозлаш бўйича олиб борилаётган ишларни кенг ёритилишида иштирок этади.\n15. Бошқарма фаолиятига тегишли бўлган масалалар бўйича вазирликнинг тегишли таркибий қисмлари билан биргаликда иш олиб боради.\n16. Бошқарма ваколатига кирувчи масалалар юзасидан Халқ таълими вазирлиги тасарруфидаги ташкилотлар ва олий ўқув юртлари ходимлари билан семинарлар, конференциялар ташкил этишда ва ўтказишда иштирок этади.\n17. Вазирликнинг Ҳайъат қарорлари, буйруқлари, кўрсатмалари ва топшириқларини бошқармага тегишли бандларини белгиланган муддатларда бажарилишини таъминлайди.\n18. Шахсий масалалар бўйича фуқаролар қабулини ҳамда улар томонидан тушган хатлар, таклифлар, ариза ва шикоятларини кўриб чиқишни ташкил этади.


“Ё Ватан ё шарафли ўлим!” – Bong.uz\n“Ё Ватан ё шарафли ўлим!”\nҚадриятлар ҳар бир миллатнинг ўтмиши, бугуни ва келажагини намоён этувчи бамисоли бир кўзгу. Айтиш жоизки, миллий қадриятлар аждодларнинг илмий-маънавий мероси асосида шаклланади ва даврлар оша такомиллашиб боради. Хусусан, асрлар давомида аждодларимизнинг бой маънавий мероси асосида шаклланган миллий қадриятларимиз барча умуминсоний ахлоқий фазилатларни ўзида акс эттирган.\nБугунги тезкор глобаллашув шароитида ҳам ўз миллий қадриятларига мустаҳкам суяниб келаётган халқимиз беқиёс маънавий бойлиги, аждодлар хотирасига садоқат, катталарга эҳтиром, кичикларга иззат-икром, айниқса ота-онага ҳурмат, қариндошлик ришталарини мустаҳкамлаш, меҳмонни улуғлаш, бировнинг айниқса, етимларнинг, қўни-қўшниларнинг ҳаққига ҳиёнат қилмаслик, эҳтиёжманд кишиларга хайр-эҳсон қилиш, ҳар қандай шароитда ҳам ҳаё ва андишани сақлаш, оилани асраб-авайлаш сингари эзгу умуминсоний қадриятларни ўзида мужассам этган ўзига хос анъаналари, урф-одатлари билан бошқа халқлардан тарзда ажралиб туради.\nХалқимизнинг асрлар оша ўзининг юксак қадрини бир лаҳзага бўлса-да, йўқотмай келаётган эзгу инсоний фазилатларидан бири ўзи туғилиб ўсган она юртига – Ватанга муҳаббат, ватанпарварлик фазилатидир.\nБу каби юксак инсоний фазилат ва бундай муқаддас туйғу халқимизнинг қон-қонига сингиб кетгани айни ҳақиқатдир. Шу ўринда тарихга назар солсак, юртимиз цивилизациялар чорраҳасида жойлашгани боис ушбу жаннатмакон заминга эгалик қилишни кўплаб империялар, ҳукмдорлар истаган. Афсоналарга айланиб кетган Широқ, Тўмарис, Спитамен каби шахслар ватанни ҳимоя қилиш, уни душмандан кўз қорачиғидек асраш йўлида бор куч имкониятини сафарбар этиб, бу йўлда моли-ю жонини, шаънини, ҳаёти ва оиласини ҳам аямаган. Шунинг учун ҳам бундай ватанпарвар инсонларнинг буюк хизматлари тарих зарварақларида ўчмас из қолдирган.\nКейинчалик, мўғуллар босқини даврида Жалолиддин Мангуберди, Темур Малик каби халқ қаҳрамонлари ўзларидан бир неча баробар катта қўшинга қарши мардонавор жанг қилган, мислсиз жасорат кўрсатган. Ватан олдидаги муқаддас бурчни бажаришда нафақат саркардалар, балки Нажмиддин Кубродек ўз даврининг дин пешволари, тариқат шайхлари душманга қарши чиқиб, халқни ҳам ватан ҳимоясига сафарбар бўлишида катта ҳисса қўшган. Ҳаттоки Чингизхон Нажмиддин Кубронинг ёши улуғлиги, етук шайхлиги ва дин пешвоси эканлигини инобатга олиб, унга зарар етказмасликни таклиф қилса-да, у зот рози бўлмаган ва “Ё Ватан ё шарафли ўлим!” шиори билан душман қўшини билан сўнгги қони қолгунча курашиб, Ватан ҳимояси йўлида жон берган. Халқимизнинг мўғуллар босқинига қарши кураши бир қарашда бесамар кўринган бўлсада, аксинча кейинчалик ватанпарварлик руҳида тарбия топган Жалолиддин Мангубердининг жияни ва издоши – Сайфиддин Қутуз мўғулларни тор-мор этади. Мўғуллар бостириб келган чоғида қул сифатида сотиб юборилган Сайфиддин тоғаси Жалолиддин Мангубердининг ишини давом эттириб, бутун дунёни мўғуллар чангалидан қутқаришга муваффақ бўлган.\nШу ўринда яна бир буюк шахс, Бухорони шариф этган зот – Сайфиддин Бохарзийни ҳам ёдга олиш ўринли. Ушбу улуғ аждодимиз Нажмиддин Кубронинг шогирди саналади. Сайфиддин Бохарзий мўғулларнинг Ироққа қилган ҳужумларига қаттиқ қаршилик кўрсатган, кейинчалик мўғул қўшинларининг етакчи кучлари у зотга катта ҳурмат кўрсатгани манбаларда зикр қилинади.\nҲадиси шарифда баён қилинганидек, Ватан Аллоҳ таоло томонидан инсониятга берилган улкан неъмат, илоҳий муҳаббат туйғусидир. Унинг қадрини бирор моддий бойлик билан ўлчаблаб бўлмайди. Балки, Ватан тараққиёти ва равнақи, унинг ҳимояси йўлида нафақат молу-давлат, балки жонлар ҳам фидо қилинади.\nИслом илмларининг пешвоси ва йирик имоми Иброҳим Адҳам ўз ибодатларини тартибга солишда нафси билан курашишга имкон топиб, нафсни Ватанга талпинишига чора топа олмаганини таъкидлайди. У Маккада истиқомат қилиб юрган кезларида, нафси туғилиб ўсган Бағдодга қайтишга уни ундашига йўл топа олмаганини тан олиб: “Ватандан ажралишдан кўра бирор нарсани тарк қилишга қийналмаганман”, дейди.\nШунингдек, Пайғамбаримизга илк бор ваҳий нозил бўлган кезлари Хадича онамиз бу ҳодисадан ажабланиб, хавотирланиб, Пайғамбаримизни замонасининг олим кишиси Варақа ибн Навфал олдига олиб боради. Шунда Варақа ибн Навфал у кишига пайғамбарлик миссияси келганлигини, бу йўл анчайин машаққатли бўлишини, ҳатто одамлар у кишини Маккадан чиқариб юборишлари мумкинлигини ҳам айтади. Шунда Пайғамбаримиз “Улар мени Маккадан чиқариб юборадиларми?”- дея, қаттиқ изтироб чекадилар. Ушбу мисолдан ҳам Пайғамбаримизнинг ўз ватани нақадар муҳаббатли эканликларини кўришимиз мумкин.\nБутун оламни илм-у маърифати билан мунаввар этган Имом Бухорий, Имом Термизий, Абу Лайс Самарқандий, Бурҳониддин Марғиноний, Абул Муъин Насафий, Қаффол Шоший каби буюк аждодларимиз ҳам Ватанга бўлган кучли муҳаббатлари туфайли ўзларининг тахаллусларини киндик қонлари тўкилган юрт номи билан боғлаганлари ҳам ана шундай эътироф ва эътиборнинг ўзига хос ҳаётий ва амалий ифодаси намунасидир.\nмаркази бош илмий ходими\nNext “Ҳар кимсаки ақли кўнглидин зойулдур…”


Марказий банк - xabar.uz\nРеспубликаси Марказий банки 23 январдан эътиборан хорижий валюталарнинг ўзбек сўмига нисбатан янги қийматини белгилади. Долларнинг курси ўтган ҳафтага нисбатан ... 1 Россия рубли +0,11 сўмга қимматлаб, 144,08 сўмни ташкил этди. Марказий банк мазкур валюталарни ушбу қийматда сотиш ёки сотиб олиш мажбуриятини ...\nРеспубликаси Марказий банки 2017 йилда банк кассаларига келиб тушган нақд пуллар ҳақида расмий ахборот берди. Қайд этилишича, 2017 йилнинг биринчи ярми давомида ... ташкил этди. Жами нақд пул тушумида манбаларнинг улушиСкрин: Марказий банк Ўтган 2017 йилда банк кассаларига тушган нақд пуллар ҳажми ...\nнақд пулларни исталган пайтда олиш имкониятлари кенгайтириляпти. Марказий банк маълумотига кўра, Ўзбекистоннинг аҳоли гавжум жойларида банкоматлар ...\nпулсиз сотиб олишдаги мавжуд муаммоларга барҳам берди. Бу ҳақида Марказий банк шарҳида маълум қилинди. Бунинг натижасида савдо ва пуллик ...\nМамлакатимизда 2017 йилда жами нақд пул тушумида Тошкент шаҳрининг улуши 36 фоизни ташкил этди.\nтушган нақд пуллар ҳажми 39,5 трлн. сўмни ташкил этди. Бу ҳақда Марказий банк шарҳида маълум қилинди. Жами нақд пул тушумларида товарларни ...\nРеспубликаси Марказий банки 2017 йилги нақд пул муомаласи бўйича шарҳни тақдим этди. Унга кўра, 2017 йилнинг биринчи ярми давомида тижорат банклари кассаларидан ...\nТурли муғомбирликлар, катта талафотлар етказувчи фрод (электрон тижоратдаги фирибгарлик) билан курашиш учун банк соҳасида қимматбаҳо тизимлардан фойдаланишга тўғри келяпти.\nолтин-валюта захираси қанчага етгани ҳақида хабар берилди. Бу Марказий банк томонидан эълон қилинган пул-кредит ва банк соҳаси бўйича ... йилдаги вазифалар тўғрисидаги маълумот доирасида маълум қилинди. Марказий банкнинг ахборотида айни пайтда Ўзбекистоннинг олтин-валюта захираси ...\nсўмлик ва 100 000 сўмлик купюраларнинг муомалага киритилиши бўйича Марказий банкнинг расмий жавобини эълон қилган эдик. Сўровимизга Марказий ... берган эди: — Қайд этиб ўтиш жоизки, «Ўзбекистон Республикасининг Марказий банки тўғрисида»ги қонуннинг 33-моддасига асосан Марказий банк ...


Бухорода бир йўла 50 нафар бемор тўлиқ соғайди — Sof.uz\nБухорода бир йўла 50 нафар бемор тўлиқ соғайди\n26.04 16:23 373 Ўзбекистон\nБугун Бухоро вилоятидан бир йўла 50 нафар бемор тўлиқ соғайди. Беморларнинг 23 нафари вилоят юқумли касалликлар шифохонасидан, 27 нафари эса вилоят кўп тармоқли тиббиёт марказидан чиқишди. Улар вилоят соғлиқни сақлаш бошқармаси масъуллари иштирокида реабилитацияга кузатилди.\nШифо топганларнинг 44 нафари Россиядан, 6 нафари эса Туркиядан чартер рейслар орқали Бухорога олиб келинган ва карантинга олинган. Коронавирус инфекцияси тасдиқлангач, ихтисослашган шифохонага жойлаштирилган.\nУлардан 43 нафари эркак, 7 нафари аёл. Беморларнинг 9 нафари Самарқанд вилоятидан, Бухоро ва Қашқадарё вилоятларидан 8 нафардан, 5 нафари Андижон вилоятидан, Қорақалпоғистон Республикаси ва Наманган вилоятидан 4 нафардан, 3 нафар Тошкент шаҳридан бўлса, Хоразм, Фарғона ва Сирдарё вилоятларидан 2 нафардан, Жиззах, Тошкент ва Сурхондарё вилоятларидан 1 нафардан. Улар орасида энг ёши каттаси 59 ёшда бўлса, энг ёши кичиги 5 ёшли қизалоқ.\nБухоро вилояти бўйича шу пайтга қадар 210 нафар бемор соғайган бўлса, эндиликда улар 260 нафарга етди. Юртимизда беморларнинг соғайиб чиқиши бўйича Тошкент шаҳридан кейин энг юқори кўрсаткич Бухоро вилоятидан қайд этилмоқда.\nҲозирда мамлакатимиз бўйлаб коронавирус инфекциясидан соғайган беморлар 757 нафарни ташкил этмоқда.


Саудия фонди кўмагида Имом Термизий меросига бағишланган анжуман бўлиб ўтади\nУшбу семинарни ташкил этишда Саудия Арабистони Информатция ва араб-рус тадқиқотлари маркази ҳам иштирок этмоқда. Илмий семинар Қуръони карим тиловати билан бошланиб, Ўзбекистон мусулмонлари идораси раиси, муфтий Усмонхон Алимов ҳазратлари, Имом Термизий илмий-тадқиқот маркази директори Убайдулла Уватов, Дин ишлари бўйича қўмита раиси Ортиқбек Юсуповлар иштирок этадилар.\nСеминарда хорижлик мутахассислардан Информация ва араб-рус тадқиқотлари маркази раиси доктор Мажид ибн Абдулазиз ат-Туркий, Мажлис аш-Шўро собиқ аъзоси, ҳадисшунос олим Шайх Доктор Фолиҳ ибн Муҳаммад ас-Сағийр ва бошқалар иштирок этмоқдалар.\nСеминар тўғрисидаги қўшимча маълумотларни порталимизда ёритиб борамиз. "Muslim.uz"ни кузатишда давом этинг!\n1059 марта ўқилди\nДругие материалы в этой категории: « Ўзбекистон – диний маърифат ва қадриятлар юрти\tҚуръон мусобақасини соғинганлар учун »


Маҳмуд Бўрон. Садоқат (ҳажвия) | www.ziyouz.uz\nБош саҳифа Ўзбек насри онлайн антологиясиМаҳмуд Бўрон (1957)Маҳмуд Бўрон. Садоқат (ҳажвия)\nҚишлоқнинг кун чиқар томонидаги ҳовлининг лойсувоқ, пастқам иморатлари уни ўраб олган ўриклар орасидан кўзга ташланиб туради. Бу ер ҳамиша сокин. Қишлоқнинг асосий тўпари бу ердан бир чақиримча нарида, сон-саноқсиз дов-дарахт ичра кўркам бўлиб кўзга ташланади.\nЗоир амаки узоқдан қараганда кимсасиздек, жим-житдек кўринадиган ҳовлида ўз таъбири билан айтганда биринчи севгиси ва асосий душмани Мастон буви ва неваралари билан яшайди. Зарафшон, Навоий ва Бухоро шаҳарларида яшаб-ўқийдиган етти невара навбати билан чол-кампирнинг ёнига қочиб келишади. Бундай қараганда одам боласининг бундан-да фароғатли бахти бўлмаса керак. Аммо… инсонларга хос жиҳатлар нафақат гавжум шаҳарларда, балки ана шундай сокин гўшаларда ҳам содир бўлиб туради.\nМана бугун кампиршо тонгданоқ чолининг ғашига тега бошлади.\n— Бобой! Бугуноқ анави мерцингизни кўзимдан бадарға қилинг! Жонга тегди. Текин нишхўрдни қачонгача куртиллатмоқчи бу қари эшагингиз!? Худо кўрсатмасин, мабодо жони чиқиб қолса, ҳаммага салма бўлади. Аравани қўш, ўлигини орт, жарликка обориб ташла. Ундан кўра, ўлмасидан жарликка обориб ташланг!\nЗоир бува ичида бир тутақди. Аммо ўзини босди. Эртаминандан оиласида жанжал кўтаргиси келмади. Яна эсига ўзининг эски армони тушди…\nБу кампир шафқатсиз, бераҳм. Ҳамма нарсадан фойда излайди. Фақат ўзини ўйлайди. Мана шу эшаги ёш, кучга тўлган пайтларда роса рўзғорларига яраганди. Ўша пайтларда хотини шахсан ўзи супа пастидаги бедадан ўриб унинг олдига ташларди.\n— Эшагимизнинг олдида от бекор, узоғимизни яқин, оғиримизни енгил қиляпти, — дерди.\nЭнди бўлса, йўқотингмиш…\nБечора мерседец!.. Қариб энди керагинг бўлмай қолдими. Чолнинг ёдига лоп этиб ўзининг эртаклари тушиб кетди… Унинг икки эртаги бор эди. Бири — «Зумрад ва Қиммат», яна бири «Олтин балиқча» эди. Чол бу эртаклардаги чолларни ўзига, кампирларни эса кампирига менгзарди. Баъзан кампири унга шунақа куракда турмайдиган, инсоф доирасига сиғмайдиган ишлар буюрар эдики, бу Зоир буванинг диёнатига тўғри келмас, шу сабабдан кўпинча иккиси ғижиллашиб қолишарди. Мана, бугунги топшириқни қаранг. Шунча йиллар жонига оро кирган, оилага катта хизматлари сингган эшагини жарликка ағдариб келиши керак эмиш. Эҳ, ноинсоф, ноинсоф… Ўзинг қариб, кучдан қолганингда биров шундай қилса нима дердинг!..\nЗоир бува елкасини қисиб бемақсад гоҳ товуқхона томонга, гоҳ моллар боғланган хасайвон томонга ўтарди. Ниҳоят, фикрини бир жойга жамлаб, кечагина ўрилган бедадан бир сиқим олиб офтобрўя жойга — ҳовлининг кун ботаридаги кекса тутга боғлаб қўйилган эшагининг олдига борди-да, ҳасратли бир оҳангда:\n— Эҳ, Мерседец, бу кампирнинг кимлигини биласан-у. Калтабин кимсадан ўпкалаб бўлмайди. Нима дейсан, сочи узун бир жонзот-да. Мен сени хафа қилдириб қўймайман, — деган кўйи қўлидаги ўтни эшакнинг олдига ташлади.\nМана, ҳафтаки, эшакнинг иштаҳаси йўқ. На беда, на томарқадан терилган сархил ўтларга оғиз урадиган аҳволда эмасди. Уни бетоб ҳам деб бўлмасди. Мажолсиз, гуё ҳаётдан умидини узиб, ўлимини кутаётган, тўқсонларни ортда қолдирган кампиршога ўхшаб қолганди. Турганда зўрға турар, юрганда ҳолсиз жойидан силжир эди. Зоир бува ҳам раҳми келиб, ҳам ҳафсаласи пир бўлиб эшагига қараб турарди. Чол табиатан раҳмдил эди, бир кичик мушукчами, бир кичик кучукчами йўлидан чиқиб қолса, ҳовлига кўтариб келар, уларни набиралари билан авайлаб боқиб, «одам» қилиб юборгиси келар, аммо кампир биринчи лаҳзаданоқ унинг рўпарасидан қовоқларини уюб чиқиб келар ва бошларди:\n— Йўқотинг бу ҳаромхўрларингизни! Ўзи шундоқ ҳам икки ит, икки мушугимиз ўзидан кўпайиб ётибди-ю…\nВа шу кўйи чолу кампирнинг нимаси биландир буюк драматургларнинг кескин ғоя ва зиддиятларга бой пьесаларига ўхшаш саҳна кўринишлари ҳовли саҳнида ўйнала бошларди:\n— Эй, кампир, сен савоб деган нарса ҳақида эшитганмисан? Яратганнинг ўзи жониворларга меҳрибонликни бизга вазифа қилиб қўйган. Етим-есир, уй-жойсиз, боқувчисини йўқотган жониворларга меҳр берганга ўзи меҳр ваъда қилган! — дерди бобой телевизорда кўрган бирор қаҳрамонга ўхшатиб. Шу топда унинг овози ҳам машҳур актёрнинг овозига ўхшаб кетарди.\n— Нима, ман, жониворларга меҳрибон бўлмай қолдимми? Ман-а!? — дерди кампир ҳам телевизор сериалидаги аллақандай актрисага ўхшатиб. — Мана бу — қўйларнинг қўзичоқлари, эчкиларнинг улоқчаларига сел келган паллада ким сут беряпти? Сигирларимизнинг бузоқчаларини ким бағрига олиб, она сути билан сўскада эмириб келяпти? Бу меҳрибонлик намунаси эмасми, бобой!? Сўзингизда адолат қани!?\n— Бу гапингда жон бор. Ҳа, сан, улоқча, баррача ва бузоқчаларга меҳрибонсан! Бироқ, бу меҳрибонлигинг орқасида манфаат ётибди. Сан ўз манфаатинг йўлида уларга меҳрибонсан. Агар улардан ҳам кучукчалар ва мушукчалар каби фойда бўлмаганда шу ишларни қилармидинг?!\n— Жа, зарил кеганакан-да!.. Бир ками ҳаромхўрларнинг тегирмонига сув қуймаганим қолувди.\n— Мерц санга нима ёмонлиқ қилди? Бир умр уни худди эркакни мингандек миндинг! Санга олти қорин бола туғиб берди. Унинг болалари вояга етгач, сотиб, ўғил-қизларингнинг тўйларига ишлатиб юбординг. Энди бечора қариб, кучдан қолганда жарликка обориб ташланг, дейсан! Санда диёнат борми ўзи!?\n— Нима, бобой, сиз уни пенсияга чиқармоқчимисиз!?\n— Неча кунлик умри қолган бўлса, тингчгина ризқини есин. Ўлиб қолса, мана, ман кафил, ўзим иззатини жойига қўйиб, лалмидаги тепаликка кўмиб келаман.\nХудди ана шундай манзара кейинги кунларда бот-бот қайтарилар, ниҳоят, бобой бир гапдан қолиб, нарилаб кетарди.\nОхири бўлмади. Ҳамиша бўлганидек кампир ғалаба қилди. Бобой бошқа бир пухтароқ фикрга келди. Яхшиси, у Мерседецни Денов қишлоқлик жўраси — Барака чўпоннинг қўрасига обориб қўяди. Шугинага бошпана бериб тур, оғайни, дейди. Бу беш кунлик дунёда, қолган бўлса, бир кун-ярим кунлик умри қолгандир, дейди.\nЗоир бува эртаси куни азонда туриб, дўпписини бошига қўндириб, енгилроқ яктагини кийди-да, оёғига ўғли шаҳардан келтириб ташлаб кетган эски саллоти бошмоқни кийиб олди. Қари эшагини тўқимламади. Энди унга тўқим керак эмас. Чол мажолсиз эшагини етаклаб юқорига — чўл томонга ўрмалаган кўйи чиқиб кетди. Агар тўғрига юриб, лалми ерлардан ўтиб, рўпарадан келадиган қизил тепаликлардан айланиб, йўлни чапга солиб, ўн чақиримча ёнтоқ аралаш явшанзорлар оралаб кетилса, Барака чўпоннинг отаридан чиқиш мумкин эди. Бобой ёнида мажолсиз оёқларини босиб, зўрға силжиб келаётган қари урғочи эшакка дардини айтиб келарди:\n— Мерц, бу кампирнинг кимлигини ўзинг биласан. Жуда қайсар, гап тингламас хилидан. Айтганини қилмасанг, қиёмат қойим бўлади. У қизлигида, хотинлигида қанақа эди! Жуда меҳрибон, меҳнаткаш эди. Кўрдингми, ҳаёт уни қанақа қилиб қўйди!? Лекин мен сиз эшакларга қойилман. Ёшликда ўйноқи бўласиз, вояга етиб меҳнаткаш, мушфиқ бўлиб оласиз. Қаригач ҳам ўша-ўша эшшакларсиз. Ҳеч ўзингиздан кетмайсиз. Мудом камтарона бош эгиб, хўжайинларнинг хизматида бўласиз. Ҳеч кимнинг ҳақини емайсиз. Сизларни эшшакдек ишлатиб, қулнинг ҳақини беришади. Еганингиз ажриқ, нишхўрд. Ётган жойингиз ҳатто сайисхона ҳам эмас.\nЗоир бува жониворларга худди одамга меҳр қўйгандек меҳр қўяр ва бир умр бунинг азобини тортиб келарди. Агар боқиб катта қилган бирор қўчқорими, ҳўкизини бозорга оп тушиш керак бўлса. Йўл-йўлакай худди ҳаммасига кампири айбдордек, ундан хафа бўлиб кетаверар ва жониворга аслида бунга ким сабабчи эканини эслатиб, миз-миз йиғлаганча кетаверарди.\nЗоир бува то жўрасининг қўрасига боргунча меҳнати ҳалол-у, ўзи ҳаром, ҳақ-ҳуқуқи топталган жониворга ачинганча ҳасратли ўйларга тўлиб борди. Барака чўпон жўрасининг илтимосини ерда қолдирмади:\n— Майли, юраверсин. Ана, хашак, янтоқни ғарамлаб ташлаганман. Агар ем еса, болаларга айтаман. Бир сиқим ем ҳам бериб туради. Фақат, тулпорингни тушовлаб кет, жўра…\nЗоир бува жўрасидан мамнун бўлиб ортга қайтди. Руҳи кўтарилди. Хайрият, дунёда яхши одамлар ҳам бор! Бироқ эшакни тушовлагани қўли бормади. Нима, тўполон қилармиди… Эшаги охирги кунларини маломатда ўтказмайдиган бўлди… Ким билсин, балки ем еса, кучга тўлиб, батамом тузалиб кетар…\nЧўлдан жуда ҳориб қайтган экан, чолнинг кўзи кампирнинг сериали бошланмай илди. У донг қотиб ухлаб қолди.\nЭрталаб кампирининг одатий шанғиллашидан уйғониб кетди.\n— Э, ҳаром қотгур-а. Яна келибди-я! Ҳой, бобой, туринг! Ўргатилган маликаи-ҳусниободингиз яна қадам ранжида қилибдилар! Ўн чақирим нарига, ишончли одамларга топшириб қайтганмишлар! Ана, чиқинг! Қадамларига ҳасанот деб кутиб олинг!\nЗоир бува қўл-оёқларининг пайлари оғриб, суяклари зирқираб, ноилож ўрнидан туриб, деразадан ҳовлига кўз ташлади. Наҳотки!.. Кечагина «курорт»га обориб қўйилган мерц чолнинг деразасига термилиб турар, чамаси кулимсираб турганга ўхшарди. Хўжайиннинг кўзлари катта-катта очилиб кетди. Мерц! Шунча жойдан-а! Шунча хашак, таролло емхонани ташлаб-а!..\nЗоир бува деразани ланг очиб юборди. Думоғи чоғ бўлди. Ишшайиб, содиқ қули, қари эшагига суюниб қараб тураркан гап ташлади:\n— Мана!.. Эшшак, эшшак дейишади! Қани энди баъзиларда манави мерцимнинг садоқати бўлса!\n← Аввалги Аввалги Маҳмуд Бўрон. Ғиждувонча усул (ҳажвия)\nКейинги → Кейинги: Маҳмуд Бўрон. «Эр» топилди (ҳажвия)


Партиядошимиз ғолиб бўлди | Ўзбекистон "Адолат" социал-демократик партияси\nПартиядошимиз ғолиб бўлди\n7 Август, 17:04 • Хоразм вилояти, Янгиликлар • 304 марта кўрилди • Комментариев к записи Партиядошимиз ғолиб бўлди нет\nКуни кеча Урганч шаҳар Амир Темур номидаги Истироҳат боғида “Гуллар байрами”, “Қовун сайли” ҳамда Ёшлар марказининг очилиши бўлиб ўтди. Унга республикамизнинг барча жабҳаларидан катта-ю, кичик юрдошларимиз ва чет элдан воҳамизга ташриф буюрган меҳмонлар иштирок этишди. Байрамда воҳамизнинг барча туманларидан гулчилик ва қовунчилик билан шуғулланаётган элдошларимиз орасида кўрик-танловлар ташкил этилди.\nТадбирда гулчилик бўйича “Энг гулзор маҳалла”, “Энг гулзор хонадон”, “Энг гулзор ташкилот”, “Энг кўп гул етиштирувчи тадбиркор” номинациялари бўйича ғолиблар аниқланди. Энг қувонарлиси, “Энг гулзор хонадон” номинация бўйича боғотлик партиядошимиз Дилбаржон Абдуллаева ғолиб бўлди.\nДилбаржон Абдуллаева, Боғот туманидаги 6-сонли умумтаълим мактаби ўқитувчиси, партия фаоли:\n– Ёшлигимдан гул ўстиришга жуда қизиқаман. Фарзандларимнинг ҳам гулларга бўлган қизиқиши тобора ортиб бормоқда. Гуллар ичидаги муҳит, инсонни яхшиликка ундайди. Фарзанларимизни комил инсонлар бўлиб вояга етишида аҳамиятли. Турфа гуллар билан безалган жойдан ёмонлик чиқмайди. Бугун вилоят хотин-қизлар қўмитаси ташаббуси билан ташкил этилган танловда ғолиб бўлдим. Бундан жуда ҳурсандман. Келгусида маҳалламни, ўзим фаолият юритаётган таълим мактабини гулзорга айлантиришни мақсад қилдим. Давлатимиздан, қолаверса ташкилотчилардан миннатдорман. Менга билдирилган ишончни оқлайман.\nТадбир сўнгида барча номинациялар ғолибларига вилоят хотин-қизлар қўмитасининг ҳамда Туризмни ривожлантириш Давлат қўмитаси Хоразм вилоят ҳудудий бошқармасининг ташаккурномаси ва қимматбаҳо совғалари топширилди.\nБайрам давомида гулчилик, қовунчилик бўйича кўргазмалар, иқтидорли ёшларнинг бадиий чиқишлари, санъаткорларнинг дилрабо куй-қўшиқлари тадбир иштирокчиларига кўтаринкилик бахш этди.\nХоразм вилоят Кенгаши раис ўринбосари.\nПартиядошимиз ғолиб бўлди was last modified: Август 7th, 2017 by matbuot\n« Аниқ вазифалар белгилаб олинди Узунқишлоққа ичимлик суви келтирилди »


Туркманистонда конституциянинг янги таҳрири лойиҳаси тақдим этилди\n09:39 / 11.09.2015\nТуркманистон президенти Гурбангули Бердимуҳамедов мамлакат оқсоқоллари кенгашида конституциянинг янги таҳрири лойиҳасига алоҳида урғу берди.\nАсосий қонунга ўзгартиш ва қўшимчалар киритиш ҳақидаги қарор ўтган йилнинг май ойида қабул қилинган эди. Шу мақсадда конституцион комиссия яратилиб, келаётган таклифларнинг парламент томонидан ўрганилиши таъминланган эди.\nАйтилишича, конституциянинг янги лойиҳасида унинг структураси бутунлай қайта кўриб чиқилган. Хусусан, Бердимуҳамедовнинг таклифи билан биринчи бўлимга мамлакат суверенитети асосларини ҳимоя қилиш ҳақидаги моддалар киритилди.\nКонституция лойиҳаси муҳокама учун ОАВда чоп этилади. Шу асосда келиб тушган янги таклифлар ёрдамида лойиҳа такомиллаштирилиб, Мажлис муҳокамасига киритилади ва 2016 йили оқсоқоллар кенгашида қабул қилинади.


Ҳиллари Клинтон кўплаб тарихий ютуқларга эришган. Уларнинг энг сўнггиси Демократлар партиясидан президентлик номзодини қўлга киритган илк аёл мақомидир. Собиқ биринчи хоним, собиқ сенатор ва давлат котиби энди "Президент хоним" унвонини қўлга кирита оладими? Бунинг жавобини бугунги сайлов якунида биламиз. Тарафдорлари ва ҳатто республикачи рақиби Доналд Трамп томонидан "курашчи" дея аталган Клинтоннинг ҳаёт йўлига назар ташлаймиз.\nҲиллари Клинтон президентлик учун демократлар номзодини қўлга киритган илк аёл сифатида тарихга кирди.\n"АҚШ президентлиги учун номзодликка тавсиянгизни қабул қиламан", - дея ҳайқирди у.\n69 ёшли Клинтоннинг бундай тарихий ютуқлари оз эмас.\nКлинтон 1969-йил Веллесли коллежининг биритув маросимида нутқ қилган илк талаба бўлди.\nЙел университетида Бил Клинтон билан танишди. Улар турмуш қуриб, Челси исмли фарзанд кўришди. Бил Клинтон 1992-йил АҚШ президенти этиб сайланди. Ҳиллари Клинтон анъанавий биринчи хонимлардан фарқли ўлароқ сиёсатда фаол бўлди.\nРон Форниэр Клинтонлар карерасини яқиндан кузатган журналист.\n"У турмуш ўртоғи билан узоқ йиллик сиёсий карерага эга бўлишини билган", - дейди у.\nАммо ўртада можаролар ҳам чиқди. Президент Клинтоннинг Моника Левински билан дон олишгани улар обрўсига жиддий зарба бўлди. Ҳилларининг ўзи ҳам бошқа ишлар бўйича терговга тортилди, дейди Жоржтаун университети профессори Стефен Вейн.\n"Унинг самимийлигига шубҳа қиладиган одамлар бор", - дейди Вейн.\n2001-йил Ҳиллари Клинтон Ню-Йоркдан сенаторликка сайланиб, бундай лавозимни қўлга киритган илк биринчи хоним бўлди. У 2003-йил Ироқ урушини ёқлади, 2007-йил эса иммиграция ислоҳоти учун овоз берди\n"Фуқароликка йўл очадиган иммиграция тизими керак бизга", - деди Клинтон.\nПрезидент Барак Обама уни давлат котиби қилиб олди. Бу лавозимда Клинтон 112 давлатга сафар қилиб, рекорд кўрсаткичга эришди.\nЛивиянинг Бинғози шаҳрида 4 америкалик ҳалок бўлган ҳужум учун Клинтон кескин танқидларга учради.\n2016-йилги президентлик сайлови кампаниясида эса электрон мактублари яна бир машмашага айланди.\nКлинтон давлат ёзишмалари ва махфий ҳужжатларни шахсий сервер орқали жўнатгани анча овоза бўлди. Аммо Федерал Қидирув Бюроси бу ишда жиноят изини топмади.\n"Жиноий иш очишга асос йўқ", - деди бюро раҳбари.\nАммо сайловга 10 кун қолганда, янги мактублар топилгани боис Федерал Қидирув Бюроси ишни қайта очди. Овоз беришдан 2 кун олдин тергов хулосаси эълон қилинди: бу сафар ҳам жиноят аломатлари топилмаган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Муҳаббат ростдан бедавоми? ёхуд дардга мубталоларнинг ўтинчи\t12:09, 24 октябрь\t«Оламда севгининг сиймосидан зебороқ чеҳра, унинг овозидан ёқимлироқ мусиқа йўқ», деган эди бир донишманд. Бугунги қаҳрамонларимизнинг дардини тинглаб, бу ҳикмат бежизга айтилмаганига амин бўлдик. Чунки муҳаббат йўлида ўзини унутган, ҳамма нарсага тайёр бўлган суҳбатдошларимиз бизни ростдан лол қолдирди… Бу галги суҳбатдошларимизга Ўзбекистон халқ артисти Гулчеҳра Жамилова маслаҳат беради:\nКейин эса учрашдик. Буни қарангки, бир-биримизнинг дидимиздаги эканмиз. Ростмана кўнглимизга муҳаббат меҳмон бўлди. Бора-бора оилаларимиз ҳақимизда гаплашдик, яқиндан билишга ҳаракат қилдик. Менинг оилада ягона қиз ва ўзига тўқлигимизни билиб кайфияти тушди:\n«Сени ташлаб кетганим ёлғон, ўғлим!»\t«Келинимни ўгайликда айблаб, хато қилдим…»\tЭрни эр қиладиган – хотин\tҚўша қариш бахти насиб этмаганлар\tБахтнинг дояси\t«Эримнинг маъшуқаси ўзидан йигирма ёш катта…»\tОтправить


Мисрда чўчқалар қириб ташланаяпти\n30 ноябр 2020, Тошкент вақти: 04:40\nМисрда H1N1 вируси хавфи туфайли чўчқаларни қириб ташлаш амалиёти олиб борилаётгани туфайли чўчқа боқувчилар ва полиция ўртасида тўқнашувлар рўй берган.\nҚоҳира чеккасидаги Маншият Наср минтақасида юзлаб киши чўчқаларнинг тортиб олиниб, қириб ташланишига қарши норозилик билдириб чиққан.\nНамойишчилар полицияга қарата тош отган, полиция эса оломонни тарқатиб юбориш учун резина ўқлар ва кўздан ёш чиқазувчи газ қўллаган.\nМиср ҳукумати хавфли вирусга қарши чора сифатида мамлакатдаги барча чўчқаларни қириб ташлаш режасини эълон қилган эди.\nЖаҳон соғлиқни сақлаш ташкилоти эса чўчқа грипи одамга ҳайвондан ўтгани хусусида далил йўқлигини айтиб, Миср расмийларининг ҳаракатларини кераксиз амал деб айтган.\nМисрда чўчқалар насроний озчилигига тегишли ва гўшти ҳам улар тарафидан истеъмол қилинади.


ЕЧЛ анонси. Номини оқлаётган «ўлим» гуруҳи\n15:35 / 23.11.2016 7218\nҚуръа ташланган пайтидаёқ энг кучли гуруҳлардан бири сифатида таъриф берилган С гуруҳи ҳозирча билдирилган ишончларни тўлиқ оқламоқда. Назарий жиҳатдан барча жамоада кейинги босқичга чиқиш имконияти сақланиб турибди. 5-турда ҳам энг қизиқарли учрашувларидан бири шу гуруҳда бўлиб ўтиши кутилмоқда.\nТурнир жадвали. Ҳозирча 4 турдан кейин «Барселона» 9 очко билан гуруҳда пешқадамлик қилмоқда. «Манчестер Сити» ҳисобида 7 очко мавжуд. «Боруссия» ва «Селтик» кўпроқ Европа лигаси учун курашаётган бўлсада, ҳалигача плей-офф йўлланмасидан умидини узгани йўқ.\nСелтик – Барселона (00:45, Матч! Игра)\nГлазгода бўлиб ўтадиган учрашув «Барселона» учун муҳим аҳамият касб этади. «Манчестер Сити»дан қабул қилиб олинган мағлубият туфайли кейинги босқич масаласи ортга сурилганди. Бугунги ғалаба жамоа кейинги босқичга чиқишини кафолатлайди.\nЎйиндан олдин. «Селтик» Шотландия чемпионати ҳақида ортиқча ўйламаса ҳам бўлади. Кельтлар битта учрашув кам ўтказган ҳолатда энг яқин таъқибчисини 10 очкога ортда қолдирмоқда. Шу боисдан Брендана Рожерс шогирдлари бор эътиборини еврокубокларга қаратса ҳам бўлаверади. Ҳеч бўлмаганда Европа лигасига бериладиган йўлланма глазголиклар учун жуда зарур. «Барселона»да эса ишлар у даражада яхши кечмаяпти. «Сити»дан учралган мағулбиятдан кейин жамоа ўтган ҳафта Ла-лигада ҳам очко йўқотди. «Камп Ноу»да Луис Энрике жамоаси 9 киши бўлиб қолган «Малага» дарвозасига йўл топа олмади – 0:0. Лекин бу учрашувни Лионель Месси ва Луис Суарес ўтказиб юборганди. Бу очко йўқотиш жамоанинг пешқадам «Реал»дан 4 очко ортда қолишига сабаб бўлмоқда. Омадсизлик давридан чиқиб кетиши учун кўҳна қитъанинг энг нуфузли мусобақаси баҳорги мавсумига йўлланмани нақд қилиш — энг ажойиб сабаб бўла олади.\nЙўқотишлар. Луис Энрике бу учрашувда ҳимоячи Самуэль Умтити ва жамоа сардори Андрес Иньеста хизматидан фойдалана олмайди. Иккала футболчида ҳам жароҳат бор. «Селтик»да бундай муаммолар кўзга ташланмайди.\nСелтик: Гордон, Святченко, Бойята, Люстиг, Форрест, Макгрегор, Армстронг, Браун, Робертс, Синклейр, Дембеле\nБарселона: тер Штеген, Роберто, Пике, Маскерано, Альба, Бускетс, Ракитич, Андре Гомеш, Месси, Суарес, Неймар\nИмкониятлар. «Селтик» уй стадионида ажойиб футбол намойиш эта олишига «Манчестер Сити»га қарши учрашувда гувоҳи бўлганмиз. 3:3 ҳисобида якунланган ўйинда Рожерс шогирдлари ҳар сафар ҳисобда олдинда боришганди. Лекин шунга қарамай «Барселона»га қарши учрашув букмекерлик идоралари томонидан мезбонларнинг имкониятини паст баҳоланмоқда. Рожерс шогирдлари ғалабаси учун 10.00, 11.00 каби 12,50 коэффициентгача бўлган жуда кўп вариантдаги ставкалар қабул қилинмоқда. Ўз навбатида «Барселона» ғалабаси учун барча контораларнинг фикри деярли якдил – 1,25-1.30 коэффициент.\nБоруссия М – Манчестер Сити (00:45, UzReport, Матч ТВ)\nКуннинг энг муҳим учрашуви. Ўзбекистонликлар кўра олиши мумкин бўлган асосий телеканаллар орқали ушбу ўйин намойиш этилишидан ҳам буни билиб олиш қийин эмас. Плей-офф йўлланмаси ўртага тикилган баҳс кечанинг безакларидан бирига айланиши кутилмоқда. Ўтган йилги учрашув ҳам буни кафолатламоқда.\nЎйиндан олдин. Андре Шуберт шогирдлари сўнгги пайтларда Германия чемпионатида ҳам ўз ўрнини йўқотиб қўйди. Ғалабасиз сериясига барҳам бера олмаётган жамоа ўтган ҳафтада ўз уйида «Кёльн»га имкониятни бой бериб қўйди. Охирги марта клуб бундеслигала 24 сентябрда ғалаба қозонганди. Шунча муваффақиятсизликларга қарамай, раҳбарият Шуберт истеъфога чиқаришни истамаяпти. Мураббий бунга «Сити»дек жамоани ютиш орқали муносиб жавоб бериш имкониятига эга. «Манчестер Сити» эса октябрь ойидаги муваффақиятсизликдан кейин аста-секин ўзига кела бошлади. «Барселона» устидан қозонилган ғалаба жамоанинг ўз кучига бўлган ишончини қайтарди. Ўтган турда Пеп Гвардиола шогирдлари «Кристал Пэлас» уйида мураккаб кечган ўйинда ғалаба қозонди ва ЕЧЛдаги муҳим ўйин олдин ўзига репетицияни муваффақиятли ўтказди.\nЙўқотишлар. Гвардиола АПЛдаги сўнгги тур қаҳрамони Яҳё Турени йил бошида қайдномага киритмагани учун бугун унинг хизматидан фойдалана олмайди. Шунингдек, навбатдаги жароҳатини олган Венсан Компани, кичик жароҳатлари бўлган Пабло Сабалета ва Фабиан Дельф ҳам бугун жамоага ёрдам бера олишмайди. «Боруссия М»дан эса Йосип Дрмич, Домингес, Дакур ва Шульцда шундай муаммо бор. Шунингдек «Селтик»ка қарши учрашувда қизил карточка олган Корб ҳам дисквалификация туфайли бу учрашувда ўйнамайди.\nБоруссия М: Зоммер, Вестергорд, Кристенсен, Эльведи, Вендт, Довуд, Крамер, Траоре, Штиндль, Раффаэль, Азар.\nМанчестер Сити: Браво, Санья, Стоунз, Отаменди, Коларов, Фернандиньо, Стерлинг,\nГўндўған, Сильва, де Брюйне, Агуэро.\nИмкониятлар. Ўтган йили Мёнгхенгладбахда кечган учрашувда ҳам «Манчестер Сити» ғалаба билан қайтганди. Бу йил янада кучлироқ кўринаётган «шаҳарликлар» букмекерларнинг ишончига сабаб бўлган. Меҳмонлар ғалабаси учун 1.70-1.80 коэффициентда ставкалар берилган. «Боруссия» ғалабаси эса турли контораларда турлича 4.50-4.80 коэффициентлар оралиғида баҳоланмоқда.\nСане – Чемпионлар Лигасида ҳафтанинг энг чиройли голи муаллифи


Бизнинг ҳамкорларимиз | Tibbiyot dunyosi\nAsosiy►Компания ҳақида►Бизнинг ҳамкорларимиз\nTibbiyot Dunyosi ҳамкорлари — фақат обрўли компаниялар, тиббиёт техникаси, препаратлари, юқори сифатли ускуналар ва тиббиёт муассасаларини жихозлаш учун сарфланадиган материаллар ишлаб чиқаришда пешқадам деб тан олинган вакцина ва реагентларни яратувчилар ва ишлаб чиқарувчилар.\nДунёдаги йирик компания бўлиб, у фақат инсонлар учун вакциналар яратиш билан шуғулланади. Компания тарихида – миллионлаб инсонларнинг сақланиб қолган ҳаётлари ва тиббиёт тарихида кескин бурилиш ясаган кўпгина яратишлар ётади. Sanofi Pasteur доимо янгиликларга интилади, етакчи биотехнологик компаниялар ва илмий ташкилотлар билан яқин ҳамкорлик муносабатларига эга ва шу бугунги кунга қадар дунёда энг йирик вакцина ишлаб чиқарувчи бўлиб қолмоқда.\nДунёдаги энг йирик фармацевтика компанияларидан бири бўлиб, ҳар йили 15 тада зиёд касалликларга қарши 3 миллиондан ортиқ дозада вакциналар ишлаб чиқаради, янгиларини ишлаб чиқиш ва ишлаб чиқариш билан шуғулланади, шу жумладан – профилактика ва педиатрия вакциналарини. Бугунги кунда компания хисобида, бир вақтнинг ўзида 2-6 касалликларга қарши умумлаштирилган профилактикага қаратилган, барча ёшдаги гурухлар учун мўлжаллаб комбинацияланган – кўпчилик ўринларни босувчи 30 дан зиёд вакцина рўйҳатга олинган. GSK — GlaxoSmithKline Biologicals бўлинмаси ҳукуматлар ва академик илмий муассасалар билан ВИЧ га қарши вакцина яратиш ҳақида ҳамкорлик келишувларини имзолади.\nВакцина ишлаб чиқариш миқдори, шу жумладан, полиомиелитга, столбнякка, кўк йўталга, БЦЖ, В гепатитига, қизамиққа, юқомли паротитга ва сулчечакка қарши хисобго олган холда ва дозаларни сотиш бўйича (1,3 миллиарддан ортиқ) дунёда энг йирик ишлаб чиқарувчидир. Бутун дунё болаларининг 65 фоизи бир марта бўлса ҳам Serum Institute ишлаб чиқарган вакцинасини оладилар. Компания маҳсулоти ВОЗ томонидан аккредитланган, у миллий иммунизация доирасида қарийиб 140 та мамлакатда фойдаланилган холда дунё бўйича миллионлаб ҳаётларни қутқариб қолади.\nБиотехнология соҳасида иш олиб борувчи мустақил хусусий компания бўлиб, у in vitro диганостикаси учун маҳсулотлар ишлаб чиқаришга ихтисослаштирилган. Certest Biotec экспресс-диагностика учун маҳсулотлар кенг спектрини ишлаб чиқади, ишлаб чиқаради ва сотади, диагностика тест-тўпламиларини ишлаб чиқаришда улкан тажрибага эга. Компанияда ISO 9001 и ISO 13485 сифат тизими меъёрлари қатъий амалда, in vitro 98/79/EC диагностикаси учун тиббий маҳсулотлар ҳақидага Европа директив кўрсатмалари талаблари бажариб борилмоқда.\nДунёнинг етакчи фармацевтик компаниялари қаторига киради ва диагностика соҳасида дунёда биринчи ўринни эгаллайди. Дигностика асбоб-ускуналарини ва ўзини-ўзи назорат қилиш асбобларини ишлаб чиқиш ҳамда ишлаб чиқариш билан шуғулланади. Компания стратегияси — ҳаётни сақлаб қолувчи, сифатини оширувчи замонавий диагностика воситаларини ва янги препаратларни ишлаб чиқаришга йўл очиб берувчи персоналлаштирилган тиббиётни ривожлантиришдир.\nБутун дунё бўйича, оддий СВС-анализаторларидан тортиб то турли мураккабликдаги гематологик соҳа тахлилини берувчи автоматлаштирилган тизимгача бўлган тиббиёт лабораториялари учун диагностика ечимларини ишлаб чиқувчи ва ишлаб чиқарувчисидир. Sysmex — еврўпада етакчи лаборатория-диагностика ва тиббиёт компаниялардан бири, гематологич диагностикаси ва унга ҳамроҳ хизматлар соҳасидаги дунё бозорининг пешқадамидир.\nЮқори технологияли, премиум-класс ноёб ускуналари, тиббиёт аппаратлари ва тиббиёт асбобларининг ишлаб чиқарувчиси; уларнинг айримлари ҳақли равишда дунёда энг сифатли ва юқори технологияли деб тан олинган. Япон тиббиёт техникаси муросасиз аниқ натижаларни кўрсатувчи ва юқори сифатли ташқи кўриниш премиум-классининг кучли тизими бўлиб қолган равишда, ноёб янги технологияларни юқори даражадаги ишончлилик билан бирлаштиради.\nМолекуляр биология соҳасида пухта ва амалий татақиқотлар ўтказиш учун реагентлар ва ускуналарни ишлаб чиқиш ва ишлаб чиқаришда жаҳон миқёдисади пешқадамдир. Компония протфолиосида — ДНК, РНК, оқсиллар, тирик хужайралар билан ишлаш учун татқиқотнинг барча босқичларида тўғри келадиган реагентлар тўпламининг тўлиқ қатори мавжуд. Янги объектларни ишлаб чиқиш, ажратиш тизимлари, мунтазамлаш ва тозалашдан тортиб то уларнинг ҳусусиятларини татқиқот қилиш учун мўлжалланган тизимларгача бўлган (реал даврда ПЦРни ўрнатиш учун реагентлар тўплами) жуда кенг спектр тақдим этилган.\nЭнг янги тиббиёт ускуналарини ишлаб чиқиш, яратиш ва дунё бўйича дистрибуциялаш. Диагностик УЗИ-аппаратларини, радиацион ўлчов ускуналарини, тасвирлашнинг ядер-магнитли тизимини, суяк денситометрларини, клиник лабораториялар ва бошқа ускуналар учун асбобларнинг ишлаб чиқарувчиси. Ултратовуш ускуналарини яратиш ва ишлаб чиқариш бўйича жаҳон бозорининг пешқадамидир. Компаниянинг энг янги ишланмаларидан фойдаланиш, энг мураккаб диагноз татқиқотларини бажарувчи, юқори сифатли УЗИ аппаратларини барпо этишга йўл очиб беради.\nДунё бўйича энг йирик профессионал ва маиший техника, шу жумладан – илмий-татқиқот институтларида, қон қуйиш станцияларида, касалхоналарда, санитария-эпидемиология хизматларида плазмаларни, биологик материалларни, вакцина, реагент, микроб агентларини, генетик ва бошқа лаборатория материалларини сақлашга мўлжалланган тиббий ва лабораториявий совитгич ҳамда музлатгич камераларни ишлаб чиқарувчилардан биридир.\nКомпания фаолияти, Россия ва МДХ да соғлиқни сақлаш ва илм-фаннинг кенг амалиётига молекуляр диагностиканинг янги илғор технологияларини жорий эттиришдан иборатдир. Компания, молекуляр диагностика учун юқори технологияли маҳсулотларни комплекс етказиб беришни амалга оширади, Роосия ва МДХ мамлакатларига жаҳонинг етакчи ишлаб чиқарувчиларидан “бутланган” замонавий ускуналар етказиб бериш, ПЦР лабораторияларини комплекс жихозлаш бўйича Россия бозорининг пешқадами, юқумли касалликларни ПЦР диагностикаси учун реагентлар тўплами ва ПЦР учун лаборатория пластиклари ҳам шу жумладандир.\nБизнинг шахобчалар ›\nБизнинг лойиҳаларимиз ›\nҲайрия фаолияти ›\nТиббиёт маркази, Tibbiyot Dunyosi компанияси базасида 2014 йили, бутун оила учун универсал даволаш-диагностика клиникаси форматида Тошкент [...]


Навбатга туришим мобайнида ярим соатлардан кейин 11-кассанинг тушлик вақти тугаб, ёшгина қизча кассага кириб келди. Мен ўзимнинг ва аёлимнинг шахсини тасдиқловчи ҳужжатларни кассир қизга узатиб, менга 24 ёки 25 июнга Урганчга 2та купенинг пастки ўриндиқлари учун чипта беришини сўрадим. Кассир ҳужжатларга бир назар солиб, «сиз қорақалпоғистонлик экансиз, шунинг учун Урганчга чипта бера олмайман - Қорақалпоғистонга борадиган поездларгагина чипта олишингиз мумкин», деди. Мен ўзимга Урганч қулайлиги, Урганч 21 км, Нукус 130 км эканини айтиб, менга Урганчга чипта сотишини талаб қилдим. У эса «Энди сиз билан гаплашмайман - боринг бошқа кассаларга», деб ҳужжатларимни олдимга ташлади.\nМен яна Суръатнинг олдига чиқишга мажбур бўлдим. У кассирга: «Мен сизга ҳозиргина қўнғироқ қилдим, нега одамларни овора қилаверасизлар», деб қаттиқроқ гапирганидан кейин - ҳалиги кассир аёлнинг «сиз айтган одам олдимга келмади, келса дарров бервораман», деган овози эшитилди.\nАна энди кутилган 26 июнь соат 19-30да Тошкент - Шовот поездига одамлар чиқа бошлади, соат 20:20 да поезд йўлга тушди.\nвокзал темирйўл Урганч


Корея Ўзбекистоннинг Жаҳон савдо ташкилотига қўшилишига ёрдам беради\n22:50 / 13.02.2018\nЎзбекистон билан Жанубий Корея ўртасида маслаҳатлашув кенгаши ташкил этилади. Бу Ўзбекистоннинг Жаҳон савдо ташкилоти (ЖСТ)га аъзо бўлишига ёрдам беради. KUN.UZ мухбири Халқаро бизнес марказида бўлиб ўтган Иқтисодий ҳамкорлик масалалари бўйича Ўзбекистон-Корея биринчи қўшма йиғилишида берилган маълумотга асосланиб, шу ҳақида хабар берди.\nТаъкидлаш жоизки, шу кунларда Корея расмийлари ва сармоячиларидан иборат делегация мамлакат бош вазир ўринбосари Ким Донг Ён бошчилигида Ўзбекистон томон билан қатор музокаралар ўтказмоқда.\nЎзбекистон Республикаси ташқи савдо вазирлиги раҳбари Жамшид Хўжаев 13 февраль куни Халқаро бизнес марказида бўлиб ўтган йиғилишда бугунги кунда Ўзбекистонда ташқи савдо либераллашувига йўналтирилган комплекс чора-тадбирлар амалга оширилаётганини қайд этди. Унинг таъкидлашича, мазкур ташриф давомида томонлар қисқа муддатларда маслаҳатлашув кенгашини шакллантириш ва Ўзбекистоннинг ЖСТга аъзо бўлиши учун зарур чора-тадбирларни ишлаб чиқиш бўйича йиғилиш ўтказишга келишиб олишган.\nЎзбекистон Корея Жаҳон савдо ташкилоти


Сурхондарёда “ОҚ МАСЖИД” номли янги масжид очилди\n18:55 / 01.08.2016\nЯратганга шукрки, бугунги кунда юртимизда икки мингдан зиёд масжидлар фаолият кўрсатмоқда. Янгидан-янги масжидлар қурилмоқда, таъмир талаблари таъмирланиб, чиройли ҳолатга келтирилмоқда. Ўтган йили Тошкент шаҳрида қад ростлаган маҳобатли “Минор” жоме масжиди, ҳозирда қурилиш ишлари жадал давом этаётган “Жўрабек” жоме масжиди, ўтган йили қайтадан қурилган “Авайхон”, “Яккасарой”, “Пулемас ота” масжидлари бу каби савобли ишларнинг яққол намунасидир. Бу каби бунёдкорлик ишлари нафақат пойтахтимизда балки юртимизнинг барча вилоятлар миқёсида ҳам амалга оширилмоқда. Жумладан, 2016 йил 29 июль муборак жума кунида, Сурхондарё вилояти Узун тумани “Боботоғ” ҚФЙ “Оқмасжид” маҳалласи “Ойбулоқ” қишлоғи ҳудудида жойлашган “Оқмасжид” номли янги жоме масжид намозхонлар ихтиёрига топширилди. Шу муносабат билан масжиднинг очилиш тадбири ўтказилди.\nТадбирда Ўзбекистон мусулмонлари идораси Фатво бўлими бошлиғи Абдулҳамид Турсунов, Сурхондарё вилояти бош имом-хатиби Эргашали Рустамов ва кенг жамоатчилик ҳамда ёши улуғ кексаларимиз иштирок этишди.\nТадбирда сўзга чиққанлар бу каби хайрли ишлар диний қадриятларга бўлган улкан эътиборнинг натижаси эканини таъкидлашди. Шунингдек, бу борада ояти каримада ҳам қуйидагича таъкидлангани эслатиб ўтилди:“Аллоҳнинг масжидларини фақат Аллоҳга ва охират кунига имон келтирган, намозни баркамол ўқиган, закот берган ва фақат Аллоҳдангина қўрққан кишилар обод қилурлар. Айнан ўшалар ҳидоят топувчилардан бўлишлари мумкин” (Тавба, 18). Ушбу ояти каримадан ҳам маълум бўладики, масжидларни обод қилиш, уларни таъмирлаш юксак имон ва мустаҳкам эътиқоднинг кўринишидир.\nБундай эзгу ишга ҳисса қўшиш истагида, бунёдкорлар ўз маҳоратларини кўрсатиб, бор куч-ғайратлари билан меҳнат қилишди. Зеро, масжид қуриш, уни обод қилишнинг савоби улуғ экани Ислом манбаларида баён қилинган. Пайғамбаримиз (соллаллоҳу алайҳи ва саллам) бундай марҳамат қилганлар: “Ким Аллоҳнинг розилигини истаб масжид қурса, Аллоҳ унга жаннатда қаср барпо қилади” (Имом Бухорий ривояти).\nҲақиқатан ҳам, масжидларни кўркам қилиш, қулай шароитларни ташкил этиш катта ажр бериладиган амаллардандир. Бу ҳақда Анас ибн Молик (розияллоҳу анҳу)дан бандай ривоят қилинган: “Ким масжидда битта чироқ ёқса, ўша чироқнинг нури ўчгунича фаришталар у кишининг ҳаққига истиғфор айтиб турадилар”.\nДарҳақиқат, масжидлар ободлиги юрт ободлигидир. Зеро, масжидга ибодат қилиш учун келган кишилар она-Ватан тинчлиги, халқ осойишталигини сўраб, дуо қилишади. Бу мустажоб дуоларнинг шарофати ила Яратган юртимизни янада фаровон қилади.


Қозоғистонда 2,6 миллион ўқувчи масофадан ўқишни бошлади\n1 Сентябрь 2020 11:03\nNUR-SULTAN. Kazinform – Бугун 1 сентябрь - Билим куни. Янги 2020-2021 ўқув йилида Қозоғистонда 3,3 миллион ўқувчи, 466 минг коллеж талабаси ва 600 мингдан ортиқ университет талабалари таҳсил олади. Карантин шароитида санитария шифокорларининг талабларига мувофиқ янги ўқув йили эпидемиологик вазиятга қараб ҳар хил форматларда бошланди, деб хабар беради Kazinform Таълим ва фан вазирлигига таяниб.\nЯнги ўқув йилида 352 091 ўқувчи биринчи синфга қабул қилинди, уларнинг 75 фоизга яқини 6 ёшдан ошган болалар.\nБолаларнинг ёши ва ота-оналарнинг истаклари инобатга олиниб, санитария талабларига қатъий риоя қилган ҳолда 1-4 синф ўқувчилари учун навбатчи синфлар очилди.\nЭслатиб ўтамиз, мамлакатда 7000дан ортиқ мактаб мавжуд бўлиб, шундан 3 мингтасида 1-11 синф ўқувчилари анъанавий форматда ўқишни бошладилар. Асосан, бу кичик овулдаги мактаблар бўлиб, уларнинг ҳар бирида 180 атрофида бола ўқийди. Тегишли қарор тиббиёт ходимлари томонидан қабул қилинди.\nТахминан 2,6 миллион ўқувчи янги ўқув йилини масофадан ўқитиш форматида бошлади. Улар маҳаллий таълим платформаларидан фойдаланган ҳолда масофадан туриб ўқийдилар. Ўқитувчиларнинг талабига биноан «Балапан» ва «Ел Арна» телеканаллари қўшимча восита сифатида фойдаланиладиган телевизион дарсларни эфирга узатади.\nТаъкидлаш жоизки, жорий йилда янгиланган таълим мазмунига тўлиқ ўтиш якунланди.\nБу йил мамлакат бўйлаб 32 та янги мактаб очилди ва йил охиригача яна 77 та таълим муассасаси фойдаланишга топширилади. Маҳаллий ҳокимият мактаб ўқувчиларига масофадан ўқитишни ташкил қилиш учун мактаб компьютерлари ва роутерларидан вақтинча фойдаланишни таъминлади.\nЯнги ўқув йилида 10 258 ёш мутахассис мактабларда иш бошлади.


75 йиллик қамоқ, одам савдоси ва ўғрилик! Дарвозабонларнинг хунук ҳикоялари\n12 февраль, 2021, 21:00\n2 бола операция чоғида оламдан ўтади.\nДарвозабонларнинг қонида тақиқланган моддаларнинг аниқланиши жуда кам кузатиладиган ҳолат. Шунга қарамай, баъзан посбонлар бундай муаммолар билан тўқнаш келади. Бугун футбол тарихидаги энг ғалати воқеаларни ёдга оламиз.\nБернар Лама: Хабарим йўқ эди\nБернар ПСЖ сафида Туриннинг «Ювентус» клуби билан УЕФА Суперкубогида тўқнаш келади. Икки учрашувда умумий 9 та гол ўтказиб юборгач, чуқур депрессияга тушиб қолади.\nБундан чиқиб кетиш мақсадида дарвозабон тақиқланган гашиш моддасини истеъмол қилади. Бу сир фош бўлишидан олдин, уни Франция терма жамоасига 2-рақамли дарвозабон сифатида чорлашади.\nУнинг қонида гашиш моддаси бор эканлигини маълум бўлгач, футболдан 8 ойга четлатилади. Бернар эса, бу қарорга рози бўлмайди.\n«Мен алкоголь ва сигарет сингари гашишни ҳам истеъмол қилиш мумкин, деб ўйлабман. Ахир, Франциянинг исталган қоронғи кўчаларидан уни топиш мумкин-ку!»\nБу ҳазил аралаш сўзлар манзилга етиб боргач, унинг дисквалификация 8 ойдан 2 ойгача қисқартирилди. Оқибатда, Бернар терма сафида аввалига ЖЧ, кейин Европа чемпионига айланди.\nИгитанинг туғилган кунига совға\n“Чаён” услубида тўпни тўсиб қолган Ренени барча яхши танийди. У ўз вақтида гол киритиш борасида ҳам беназир эди. Фаолиятида 41 та гол урган кипер ҳам гиёҳванд моддалар билан тўқнаш келган.\nАввалига, 2002 йилда уни кокаин билан қўлга олишган. Орадан 2 йил ўтиб, Эквадорда ҳуқуқни ҳимоя қилиш органлари томонидан яна ушланади. Биринчи бор осон қутилган бўлса, иккинчисида 6 ойга футболдан четлатилади. Пабло Эскобарнинг қалин дўсти бўлган Ренени бу воқеа ҳайрон қолдиргани йўқ.\nОрадан бир неча йил ўтиб, Рене яна бир бор турмани «зиёрат» қилишга мажбур бўлди. Бу сафар, таниқли футболчи Колумбиядаги бошқа наркобарон – Молинага кўмак бераётганда қўлга олинади.\n«Унинг қизини жиноятчилар гаровга олган эди. Улар талаб қилган пулни айтилган жойга етказиб бериш керак. Мен бу ишни қилишга қарор қилдим. Колумбия полицияси бундай операцияларни амалга оширмайди. Дўстимнинг қизини қутқариб қолиш мақсадида пулларни ўзим олиб борганим учун қамоқхонага ташлашди».\nКолумбия суди Игитани 6 ойга ҳукм қилган бўлса-да, футболчи 1 ойдан сўнг, озодликка қўйиб юборилади.\nИсландиялик баскетболчи ва ўғри Олаф\nОлаф Готтскалкссон янги аср бошида баскетбол ва футбол билан параллель тарзда шуғулланади. Аҳолиси кам Исландия учун бу одатий ҳол. Олаф ҳатто Исландия футбол жамоаси шарафини 10 та ўйинда ҳимоя қилишга ҳам муваффақ бўлган.\n2000 йилда у Англияга кўчиб ўтади. Афсуски, бу кўчиб ўтиш унга омадли келмади. Спортчи наркотик моддалар истеъмол қилишни бошлайди. 2005 йилда «Торки Юнайтед» клуби у билан айнан шу иллат сабабли шартномани бекор қилади. Британияда ишсиз қолиб кетган Готтскалкссон жиноятга қўл уради. У ўғрилик қилишни бошлайди. 2010 йилда бадавлат хонадонлардан бирига ўғриликка тушганида қўлга олинади. Англия суди уни ўз ватанига қайтариб юборади. Исландия суди эса, уни ортиқча шов-шувсиз бир неча кундан сўнг, уни қўйиб юборади.\nОрадан 5 йил ўтгач, собиқ футболчи ўз уловида полиция ходимларининг автомашинасига бориб урилади. Маълум бўлишича, бахтсиз ҳодиса рўй берган пайт Олаф ғирт маст ҳолда эди. Машинанинг орқасида эса, 5 ёшли ўғли бўлган. Фарзандининг ягона боқувчиси бўлгани учун, Исландия суди уни наркотик ва алкоголдан қутулиши учун шифохонага ётқизди.\nПедд Кенни ва йўталдан дори\n«Шеффилд Юнайтед» кипери Педд ихтиёткорсизлик қилгани учун жазолангани кўпчиликнинг ёдида эмас. 2009 йилда қаҳрамонимиз докторнинг рецептисиз дорихонадан йўталган қарши препарат сотиб олади. Ушбу дори таркибида гидрохлорид ва эфердин бор эканлиги кейин маълум бўлади. Бу омма юзини кўргач, Кенни атайин қилмаганини тан олди. Шунга қарамай, уни 9 ойга футболдан четлатишди.\nФранциялик дарвозабондан фарқли ўлароқ, Британияда қонунлар анча жиддий. Қаҳрамонимиз футбол жамоаси билан машғулотларда иштирок этиш мақсадида базага ташриф буюрганида, уни ичкарига киритишмади. Орадан бир ҳафта ўтгач, клуб ўртадаги шартномани бекор қилди. Йўталга қарши дори сабабли, Кенни «Шеффилд» томонидан четга суриб ташланди.\n9 ойдан сўнг, Ирландия терма жамоаси собиқ аъзоси «Болтон», «Лидс» сингари жамоаларда тўп сурди, бироқ фаолиятини қайта тиклашга уринишлар омадсиз якунланди.\nОмар Ортис ва 75 йил\nМексикада жуда таниқли бўлган Ортис бир нечта маҳаллий клублар шарафини ҳимоя қилган. Ҳатто, бир бор терма жамоа либосида майдонга ҳам тушган. 2010 йилда тажрибали футболчини допинг тести кўпчиликни ҳайрон қолдирди. Икки бор кетма-кет топширилган тест ижобий чиққач, «мушук» лақабли кипер қўлқопларини михга илиб юборди. Барчаси шу ерда якун топиши мумкин эди, бироқ…\n2012 йилда Мексика ҳуқуқни ҳимоя қилиш органлари уни қўлга олади. Маълум бўлишича, Ортис Мехиконинг энг катта жиноий гуруҳи аъзоси бўлган. У футболдан кетгач, наркокартелда фаолият олиб боради. Бундан ташқари, бадавлат инсонларнинг фарзандларини гаровга олиш ва бундан пул ундириш мақсадида тузилган жиноий гуруҳнинг вакили экан. Унинг қўл остида нақд 20 та бола гаровга олинади.\nАчинарлиси шундаки, 2 бола операция чоғида оламдан ўтади. Собиқ футболчининг амалга оширган жиноятлари сабабли, мамлакат суди уни 75 йилга қамоқ жазосига ҳукм қилди.\nАндре Онана ва ғалати аспирин\nГолландиянинг «Аякс» жамоаси аъзоси Андре Онана яқинда УЕФА томонидан жазоланди. Камерунлик футболчи боши оғригани учун севгилисидан дори олиб келишини илтимос қилади. Кейинроқ маълум бўлишича, бу аспирин бўлмаган. Боз устига, у қабул қилган дори таркибида фуросемед моддаси мавжуд эди. Бу қабул қилинган допингнинг тезроқ организмни тарк этиши учун қўл келадиган модда. Катта эҳтимол билан, Онана камида 1 йилга футболдан четлатилиши мумкин.\nБу вазиятда кимдир футболчининг ёнини олишга уриниши мумкин, бироқ 24 ёшли профессионал футболчи қандай дорини қабул қилаётганини билиши лозим. Қонунни билмаслик жавобгарликдан озод қилмайди.


Аёллар бандлигини таъминлаш бўйича таклифлар билдирилди\n3 Апр 2019 2209\nМамлакатимизда хотин-қизлар бандлиги давлат сиёсати даражасига кўтарилган. Бу эса қабул қилинаётган қонунлар, Президентимизнинг фармон, қарорлари ва бошқа меъёрий-ҳуқуқий ҳужжатларда ўз аксини топмоқда. Шу боис хотин-қизларнинг ижтимоий-сиёсий фаоллигини ошириш, ҳуқуқ ва қонуний манфаатларини ҳимоя қилиш, оналик ва болаликни ҳар томонлама қўллаб-қувватлаш, шунингдек, оила институтини мустаҳкамлаш борасида кенг кўламли ишлар амалга оширилмоқда.\nАммо охирги йилларда ажралишлар сони ҳар йили 10-11 фоизга ошиб боргани ташвишланарлидир. Бунинг оқибатида, асосан, аёллар ва болалар жабр кўрмоқда. Аёллар ўртасида жиноятга қўл уриш ҳоллари учраяпти. Бу каби салбий ҳолатларнинг барчаси ишсизликдан ёки бирор бир касбнинг бошидан тутмаганликдан келиб чиқаётгани ҳам бор гап.\nПойтахтимизда фаолият юритаётган “Bazis Medic” нодавлат таълим муассасаси бу борада амалий чораларни кўрмоқда. Таълим муассасаси уй бекалари, вақтинчалик ишсиз бўлган хотин-қизлар учун семинарлар, ўқув курсларини ташкил этмоқда. Курсларга жалб этилаётган хотин-қизлар косметология, кичик ҳамширалик, дерматологиядан бирламчи сабоқларни олмоқда. Касб-ҳунар ўрганиб, хизмат кўрсатиш объектларида ўз ишини бошламоқда.\nШу йўналишда фаолият юритишни истаган аёллар учун амалий семинар ташкил этилди. Шифокор-жарроҳлар, дерматологлар, косметологлар иштирок этган амалий семинарда соҳага қизиқиш билдирган хотин-қизларни келгусида иш билан банд этиш борасида ҳам таклифлар билдирилди.\nМарказ тўғридан-тўғри мурожаат қилувчилардан ташқари, маҳалла фуқаролар йиғинларининг тавсияномасига кўра эҳтиёжманд оилалар фарзандлари ва имконияти чекланган хотин-қизларни ҳам ўқитади ва бандлигини таъминлашга кўмаклашади.\n27 Дек 2019 6455\n1 Янв 2020 4789\n24 Дек 2019 4246\n20 Дек 2019 4193\n23 Дек 2019 3625\n4 Янв 2020 3177\n24 Дек 2019 3064\n25 Дек 2019 2969\n24 Дек 2019 2745\n24 Дек 2019 2653\n22 Дек 2019 2639\n10 Янв 2020 2480\n10 Янв 2020 2290\n28 Дек 2019 2286\n25 Дек 2019 2094\n11 Янв 2020 2068\n3 Янв 2020 1990\n10 Янв 2020 1675\n8 Янв 2020 1641\n21 Дек 2019 1603


ШЕРОБОД ТУМАНИ ҲОКИМИ АМИРОВ АЛИШЕР ХУРРАМОВИЧНИНГ ТИББИЁТ ХОДИМЛАРИ КУНИ МУНОСАБАТИ БИЛАН БАЙРАМ ТАБРИГИ » Шеробод тумани ҳокимлиги расмий сайти\nБош саҳифа » Янгиликар » ШЕРОБОД ТУМАНИ ҲОКИМИ АМИРОВ АЛИШЕР ХУРРАМОВИЧНИНГ ТИББИЁТ ХОДИМЛАРИ КУНИ МУНОСАБАТИ БИЛАН БАЙРАМ ТАБРИГИ\nШЕРОБОД ТУМАНИ ҲОКИМИ АМИРОВ АЛИШЕР ХУРРАМОВИЧНИНГ ТИББИЁТ ХОДИМЛАРИ КУНИ МУНОСАБАТИ БИЛАН БАЙРАМ ТАБРИГИ\nАссалому алайкум азиз ва меҳрибон шифокорлар,\nЎзбекистон Республикасининг Қонунининг 2006 йил 12 сентябрдаги “Ўзбекистон Республикаси Тиббиёт ходимлари кунини белгилаш тўғрисида”ги ЎРҚ-47-сонли қонунга мувофиқ мамлакатимизда ҳар йили ноябрь ойининг иккинчи якшанбаси Ўзбекистон Республикаси Тиббиёт ходимлари куни этиб белгилан. Ҳамда ушбу сана 14 йил давомида байрам куни сифатида кенг нишонланиб келинади.\nСоҳа ходимларини рағбатлантириш мақсадида “Йилнинг энг яхши шифокори” кўрик танловлари доирасида йилнинг энг яхши кордиолог, хурурги, педиатр, ненотологи, акушер-гинекологи, соғлиқни сақлаш ташкилотчиси, инфекционист врачи каби кўплаб номинация бўйича фидойи ходимлар меҳнати алоҳида эътироф этиб келинади.\nБу йил юқумли пандемия хавотири шифокорларимизнинг сабр-қаноати, ўз касбига бўлган муҳаббатини, тажрибасини жиддий синовдан ўтказди. Ҳатто буни Муҳтарам Юртбошимиз алоҳида таъкидлаб саломатлик посбонларига ўз миннатдорчилигини билдирди.\nБиргина Шеробод туманида ҳам 196300 нафар аҳолига тиббий хизмат кўрсатиб келаётган 310 ўринли тиббиёт бирлашмаси ходимларининг ҳам меҳнатларини алоҳида таъкидлаб ўтиш жоиз. Айни кунда тиббиёт бирлашмасида 156 нафар олий тоифали шифокорлар, 1403 нафар ўрта тиббиёт ходими пандемия шароитида жасорат кўрсатишди , десам муболаға бўлмайди.\nШунингдек, туман тиббиёт бирлашмасига қарашли 2 та ҳудудий бўлим, 1 та кўп тармоқли марказий поликлиника, 8 та Қишлоқ оилавий поликлиника ва 3 та қишлоқ врачлик пунктлари мавжуд бўлиб, бу саломатлик масканларида ҳам тиббий хизмат кўрсатиш сифатини янада оширишга эътибор қаратилган. Биргина мавжуд қишлоқ оилавий поликлиникаларда жами 150 мингдан ошиқ қабуллар қайд этилган. Бу дегани аҳолининг саломатликларини тиклаш бўйича самарали ишлар олиб борилди, деганидир. Бундан ташқари 60 мингга яқин тез тиббий ёрдам кўрсатиш чақириқлари амалга оширилган.\nТуман маҳаллий бюджетидан 100 млн 041 минг сўмга ўта хавфли касалликлар учун махсус кийимлар, 113 млн 741 минг сўмга беморлар учун дори-дармонлар ва 46 млн 800 минг сўм хлорли хавфсизлантирувчи эритмалар олинди.\nБундан ташқари туман саховат ва кўмак жамғармаси ҳисобидан 39 млн 500 минг сўмга бир марталик махсус кийимлар, 6 млн 705 минг сўмга электрон тано метр, 15 дона дезинфекция йўлакчаси, 90 млн сўмга 30 дона кислород баллонлари олиб берилди.\nИнсоният саломатлигига жиддий хавф туғдирган бу касалликка қарши кураш мақсадида туман тиббиёт бирлашмасига пандемия даврида тиббий асбоб-ускуналар учун қиймати 589 миллион 671 минг сўм бўлган 7 турдаги тиббий аппаратуралар олиб келинган. Мурувват жамғармаси ҳисобидан эса 38 турдаги тиббий асбоблар ҳадя этилди.\nБундан ташқари вилоят Санитария эпидемиологик осойишталик маркази маблағлари ҳисобидан ҳам 76 млн сўмга беморлар учун дори-дармон воситалари, 129 млн сўмга озиқ-овқат маҳсулотлари, 97 млн сўмга юмшоқ жиҳозлар келтирилди.\nТиббиёт бирлашмасида пандемия даврида тиббиёт ходимларига\n116 млн сўм моддий рағбатлантириш маблағлари берилган бўлса, COVID-19 касаллигига қарши курашишга жалб қилинган тиббиёт ходимларига вилоят СОЭМ маблағлари ҳисобидан 6 фоиз устама учун 350 млн 397 минг сўм маблағлар берилган. Бундан ташқари COVID-19 касаллиги билан оғриган беморларни даволашда иштирок этган тез тиббий ёрдам ходимларига 956 млн 704 минг сўм моддий рағбатлантириш маблағлари берилган.\nТиббиёт бирлашмасига қарашли муассасаларда 2020 йил маҳаллий бюджет маблағлари ҳисобидан 177 млн 383 минг сўм маблағга қурилиш ва таъмирлаш ишлари бажарилди. Шундан кислород станцияси қуришга 18 млн 398 минг сўм, Зарарсизлантириш бўлимини жорий таъмирлашга 30 млн 902 минг сўм, ички дорихонани жорий таъмирлашга 38 млн 083 минг сўм, юқумли касаллик бўлимини жорий таъмирлашга 30 млн сўм, автогараж қуришга 60 млн сўм маблағ ажратилиб қурилиш ва таъмирлаш ишлари амалга оширилди.\n2020 йилда туманнинг “Хўжаонқо” қишлоғида Наврўз-Ғуржак қишлоқ врачлик пунктига қарашли “Хўжаонқо” тиббий пунктида туман маҳаллий бюджет маблағлари ҳисобидан 135 млн сўмлик маблағга янги бино қуриб битказилди.\n2020 йилда туманнинг “Лайлагон” маҳалласидаги “Хатак” қишлоқ врачлик пунктга қарашли “Лайлагон” тиббий пунктида 133 млн 700 минг сўмлик маҳаллий бюджет маблағлари ҳисобидан янги бино қуриб битказилди.\nБу ҳаракатларимиз замирида халқимиз саломатлигини асраш, тиббиёт ходимларига муносиб иш шароитини яратиб бериш мақсади ётади. Бугунги синов-ли кунларда бу соҳа ходимлари меҳнатини янада чуқурроқ англадик. Бир сўз билан айтганда Геппократ қасамёдига содиқ, улуғ аждодимиз Абу Али Ибн Сино издошлари билан ҳақли равишда фахрлансак арзийди.\nУлуғ файласуф ва шифокор Геппократнинг, тиббиёт илмининг султони Абу Али Ибн Синонинг жаҳон илм фани, хусусан тиббиёт тараққиётига қўшган бебаҳо хизматини жаҳон олимлари алоҳида эътироф этишган.\n“Ислом оламининг энг машҳур файласуфи ва қомусий алломаси ҳамда инсониятнинг энг буюк мутаффакир-дан бири” деган унвонга сазовор бўлган Абу Али Ибн Синонинг 140 дан ортиқ тиббиёт ва фалсафа мантиқ кимё, физика, острономия, математика, мусиқа, адабиёт, тилшуносликка оид асарларини алоҳида ғурур ва эҳтиром билан ёдга оламиз, ўрганамиз.\nУлуғ аждодимизнинг “Тиб қонунлари” асари бугунги кунгача тиббиёт соҳасининг асосий йўналишларини белгилаб бермоқда.\nУйғониш даврининг таниқли вакили Дантенинг “Илоҳий комедия” асарида чизилган суръатда Ибн Сино Авиценна номи билан Геппократ ва Галлен билан ёнма-ён бирга тасвирланган. Эътиборлиси, Ибн Сино бу улуғ даҳолар ўртасида бошига тож кийган ҳолда уларни ўзига жалб қилиб тургани ҳам аждодимизнинг даҳолар даҳоси эканлигидан далолатдир.\nҲатто, ўтган асрда янги кашф этилган юлдузлардан бирига ҳам Ибн Сино номи берилган. Шунингдек, ЮНЕСКО унинг номи билан Халқаро олтин медални таъсис этгани ҳам бежиз эмас.\nФурсатдан фойдаланиб, ана шундай улуғ даҳонинг шогирдлари саналган Сизларни қутлуғ касб байрамингиз билан яна бир бор самимий муборакбод этиб, барчангизга сиҳат-саломатлик, улкан зафарлар, оилавий бахт-саодат, хонадонларингизга файз-у барака ёр бўлишини тилайман.\nШЕРОБОД ТУМАНИ ҲОКИМИ АМИРОВ АЛИШЕР ХУРРАМОВИЧНИНГ 27 июнь — “Матбуот ва оммавий ахборот воситалари ходимлари куни” муносабати билан БАЙРАМ ТАБРИГИ\nАссалому алейкум! Ҳурматли ва азиз матбуот ва оммавий ахборот воситалари ходимлари! Авваламбор, Сиз қадрдон журналистларни, ёзувчи-шоирларни, ёш\nЖорий йилнинг 25 январь куни Сурхондарё вилояти ички ишлар бошқармаси бошлиғи полковник Абдувоҳид Исмоилов Сурхондарё вилоятининг Ички ишлар


Путин нега Кремлга қайтаётганини тушунтирди\n17 октябр куни марказий телеканаллар намойиш этган суҳбатда Путин халққа ўз қарорини изоҳлаб берди.\nВладимир Путиннинг Россиянинг уч йирик телеканали журналистлари билан ўтказган суҳбати нисбатан қисқа бўлганига қарамасдан, унда собиқ ва бўлажак президент кўпчиликни қизиқтираётган саволларга жавоб беришга улгурди.\nЖурналистлар томонидан берилган “Нега сиз Кремлга қайтаяпсиз?” саволига, Владимир Путин шахсий амбицияси эмас¸ балки ўз тарафдорларининг хоҳиши-истагидан келиб чиқиб шундай қарорга келганини таъкидлади.\n- Мен ўз тарафдорларимдан -мамлакатимизнинг турли минтақаларида учратган оддий одамлардан - вазият айнан шундай ривожланишини хоҳлаётганликларини кўп маротаба эшитдим... Мен бу лавозимга ҳеч қачон интилмаганман. Лекин мен бирор ишни бошлаган бўлсам уни мантиқий интиҳосига етказиш ёки ишни энг олий натижасига олиб келишга ҳаракат қиламан, деди Россия Бош вазири.\nВладимир Путин шунингдек мухолифат вакиллари ва бошқа танқидчиларнинг 2012 йилги президент сайловлари тақдири Россияда олдиндан ҳал этилгани ҳақидаги фикрларга ҳам жавоб берди.\n- Менинг ва Дмитрий Анатольевич Медведевнинг танқидчилари камина сайловга борса, сайлов умуман бўлмаслиги ҳақида гапирмоқдалар. Балки улар учун сайлов бўлмас, оддий фуқаро учун эса доимо танлов имконияти мавжуд. Бундай гапларни гапираётганлар учун сайлов бўлмаслиги ҳам мумкин, аммо рақибларимиз ўз дастурларини тақдим этсин, уни амалий фаолиятда исботлаб берсин, деди Владимир Путин.\nБироқ таҳлилчилар орасида “тандем” деб ном олган Медведев-Путин қўшҳокимиятчилиги Брежневнинг “турғунлик” даврини ортга қайтаргани ҳақида мулоҳазалар янграмоқда.\nПутинни Совет Иттифоқининг собиқ раҳбарларидан бири Леонид Брежнев билан таққослашга Бош вазир матбуот котиби Дмитрий Песков томонидан қилинган баёнот сабаб бўлди.\n“Брежнев – давлатимиз тарихи учун минус эмас, балки улкан плюс. У мамлакатимиз иқтисоди, қишлоқ хўжалиги пойдевори ва ҳоказоларга асос солган шахс”, деди Путин матбуот котиби СССРдаги турғунлик даврининг рамзига айланган Брежнев ҳақида гапира туриб..\nШундай бўлса-да¸ ўз чиқишида Владимир Путин жамоатчиликни “турғунлик” даври қайтиб келмаслигига ишонтиришга уринди.\nСиёсий технологиялар бўйича москвалик мутахассис Станислав Белковский 2012 йилги сайловлар сиёсатчиларни барча ниқобларни олиб ташлашга мажбур қилганини гапиради.\n- Путинни Брежнев билан таққослашнинг ўзи жамиятимизда бу одамнинг қиёфасини тушунишга бўлган силжишлар бўлганидан даракдир. Илгари уни Сталин билан солиштиришган, лекин менимча Путин бу ҳақиқий Брежнев, чунки у диктатор эмас, у яккаҳоким эмас. У ҳокимият эгаларининг бошқарувчиси. Лекин ҳозирги ўзгаришлар “турғунлик” даврининг бошланиши эмас, балки якунланишидан дарак. Шу боис Путиннинг учинчи муддатга сайланишини тизимнинг қўйган энг катта хатоларидан, деб биламан,- дейди сиёсий технологиялар бўйича эксперт Станислав Белковский.\n“Қўшҳокимиятчилик” даврида “кашф” этилган алмашиб бошқариш тизими Медведев ва Путиннинг халқ орасидаги обрўсига жиддий путур етказди, дейди Озодлик билан суҳбатлашган “Сиёсий аналитика” маркази президенти Михаил Тульский.\n- Айрим фаоллар Медведевнинг Путиндан фарқли томонларини кўрганини уларнинг сиёсий кўрлиги билангина изоҳлаш мумкин. Ўйлайманки¸ улар эндиликда Медведевнинг Путиндан ҳеч нарса билан фарқ қилмаслигини англаб етишди. Россияда танлов имконияти борлиги ҳақидаги баёнотлар оддий кўзбўямачилик, холос, дейди сиёсатшунос Михаил Тульский.\nВладимир Путин эса Россияда ҳокимият “рокировкаси” бундан тўрт йил олдин Дмитрий Медведев билан бўлган учрашувлардан бирида муҳокама этилганини яшириб ҳам ўтирмади. У шунингдек, президентлик лавозимини эгалласа Дмитрий Медведев бошлаган ўзгаришларни давом эттиришини ҳам маълум қилди.\nАйни пайтда у Медведев бошлаган ислоҳотларда “ҳеч қандай инқилобий ўзгаришларни кўрмаётганини” айтди.\nЖорий йилнинг 24 сентябрида бўлиб ўтган “Единая Россия” партияси қурултойида Россия президенти Дмитрий Медведев 2012 йилги президент сайловларида президентликка ўзи эмас, балки Владимир Путин номзоди қўйилишини эълон қилди. Бош вазир лавозимини эгаллаб келаётган Владимир Путин 2000-2008 йилларда икки маротаба президентлик лавозимини эгаллаган.


Рафиқалари учун совғага пул аямайдиган 5 машҳур эркак (фото) - Daryo\n16:57, 07.04.2021 39996\nРафиқалари учун совғага пул аямайдиган 5 машҳур эркак (фото)\nБарча бадавлат инсонлар оиласи ёки рафиқаси учун совға олишда пулни аямайди, дейиш нотўғри. Сабаби уларнинг орасида тежамкор ёки зиқналари ҳам бор. Аммо бугунги қаҳрамонларнинг рафиқалари турмуш ўртоқ борасида анча омадли. Чунки улар байрамларда кутилмаган қимматбаҳо совғаларни қабул қилиб олади.\nМашҳур футболчи муҳтожларга ёрдам бериши ҳамда хайрия ишларида фаол қатнашиши кўпчиликка маълум. Шунингдек, юлдуз оиласига ҳам максимал даражада эътибор қаратади. У рафиқаси Викториянинг бизнесига салкам 32 миллион доллар сармоя киритган. Викториянинг туғилган кунида эса тимсоҳ терисига олмос билан ишлов берилган 280 минг долларлик Birkin сумкасини совға қилган.\nАлбатта, Жей Зини рафиқаси учун сарфлаган пулига қараб, оиласига содиқ деб бўлмайди. Аммо Беёнсенинг туғилган кунида 350 минг долларга Birkin сумкаси, 4 миллион долларга орол ҳамда ўнлаб заргарлик буюмларини совға қилган. Рэпернинг рафиқасига совға қилган энг қимматбаҳо ҳадяларидан бири баҳоси 5 миллион доллар бўлган 18 қиротли олмос узук эди.\nЖиган ҳам севимли рафиқаси Оксана Самойловага бир қанча ҳашаматли совғаларни тақдим этган. Катта қизи Ариэла туғилганидан сўнг 130 минг долларлик Bentley Cоntinental автомобили, кейинроқ 262 минг доллар қийматга эга Rolls-Royce Wraith машинасини совға қилган.\nРэпер Ким Кардашьянга бир неча ресторанлар совға қилган. Шунингдек, юлдузнинг рафиқасига аталган яна бир қанча ажойиб совғалари ҳам мавжуд эди. Масалан, қутида Аirpods, Adidas компаниясига тегишли пайпоқ ва Микки Маус ўйинчоғини ҳадя этди. Лекин бу оддий совғалар билан бир қаторда Apple, Adidas, Disney, Amazon ва Netflix компанияларининг қиймати 200 минг доллардан ортиқ бўлган акциялар ҳам мавжуд эди. Афсуски, рэпернинг сахийлиги ҳам оилани мустаҳкамлай олмади.\nРоман Абрамович тарихда ҳам энг сахий инсон сифатида қолиши аниқ. У ўзининг 100 миллион долларлик бадиий тўпламини собиқ рафиқаси Дарья Жуковага ҳадя қилган. Оммавий ахборот воситаларида тарқалган маълумотларга кўра, ушбу коллекцияга рус рассоми Илья Кабаковнинг 30-60 миллион долларлик 40 та сурати, Фрэнсис Бэконнинг 86 миллион доллар ва Люсьен Фрейднинг 33 миллион долларлик асарлари киритилган.\nГолливуднинг ҳайратланарли даражада кўп пул сарфлайдиган актёрлари\nПулни умуман аямайди: Сахийлиги билан донг таратган эркаклар (фото)\nБойлар ҳам йиғлайди: Катта миқдорда қарзга ботган машҳурлар\nМиллион дона атиргул, тоғлар ва оркестр: Юлдузларнинг севги йўлидаги энг романтик туҳфалари (фото)\nШаршара, орол ва юрак. Турмуш ўртоғига ғайриоддий совғалар улашган машҳур аёллар (фото)\n12:45 Бугун 718\nЎзбекистоннинг энг фаол банклари рўйхати маълум бўлди\n12:29 Бугун 1274\nКанада ва Австралияда илк бор маймунчечак билан касалланиш ҳолатлари аниқланди\n12:25 Бугун 2088\n«Ўзгидромет» 21 май куни қандай об-ҳаво кутилаётганини маълум қилди\n12:00 Бугун 2667\n«Ўзсаноатқурилишбанк»: давлат дастурлари амалда\n14:53, 18.05.2022 57942\n00:12, 19.05.2022 48189\n13:15, 19.05.2022 47890\n07:30, 19.05.2022 46906


Умрини «Рома»га бағишлаган, «Реал»га рад жавобини берган ва фаолиятини тугатган куни қизидан айрилишига бир бахя қолган Франческо Тотти ҳақида - Daryo\n23:48, 27.09.2021 51255\nФранческо Тотти 1976 йилнинг 27 сентябрида Римда таваллуд топган. Бутун фаолиятини «Рома»да ўтказган «Император» 45 ёшга кирди. Шу муносабат билан Тоттининг автобиографик китобида «Сардор»даги энг қизиқ воқеалар тақдим этилади.\n«Рома»га эмас, «Милан» ёки «Лацио» академиясига қабул қилиниши мумкин эди\n1988 йилда 12 ёшли Тотти «Лодижани»нинг ёшлар жамоасида 8-рақам остида ҳаракат қиларди. Бир куни «Милан» жамоаси бош директори Арьедо Брайданинг шахсан ўзи Тоттининг уй телефонига қўнғироқ қилди. Орадан бир неча соат ўтиб, Франческонинг уйига ташриф буюрди. Онаси, отаси Лоренцо, акаси Риккардо меҳмоннинг қарама-қаршисида ўтирар, ёш Ческо эса бу вазиятда унинг овоз беришга ҳақи йўқлигини билган ҳолда хона бурчагида қолганларни кузатарди.\n«Жаноб Тотти, ‘Милан’ дунёнинг энг яхши жамоаси бўлиши учун президент Берлускони жиддий инвестиция киритмоқда. Икки йил мобайнида биз жуда кўп юлдузларни харид қилдик, энди ёшларга ҳам имконият бермоқчимиз. Паоло Мальдини — бизнинг сиёсатимиз рамзи. Римда ‘Милан’нинг скаутлари бисёр, уларнинг барчаси ўғлингиз Франческонинг иқтидори ҳақида гапиряпти. Агар у бизнинг жамоага ўтса, хурсанд бўлардик. Франческо буюк футболчи бўлишига шубҳам йўқ, бу борада унга ‘Милан’дан бошқа ёрдам берадиган жамоа кўрмаяпман», — деганди Брайда.\nФото: Instagram / Франческо Тотти\nАрьедонинг қўлида шартнома бор эди, унга кўра Франческо «Лодижани»да бир неча йил қолиши, «Милан»дан бошқа барча жамоаларнинг таклифини рад этиши керак эди. «Россонерилар» оиланинг Миланга ҳар бир ташрифи пулини тўлаб беришга, «Лодижани»га эса 150 миллион лира беришга ваъда берганди. Лекин Катта Тотти рози бўлмади.\nЛоренцо фарзандининг уйни тарк этиши учун ҳали ёш деб ҳисобларди. Ундан ташқари футбол федерациясидаги дўсти икки йилдан сўнг Ческонинг нархи қимматроқ бўлишини айтган эди.\nТез орада «Лодижани» иккита жамоадан таклиф олади: «Рома» ва «Лацио». «Бургутлар» пул бермоқчи эди, «бўрилар» эса футболчи алмаштиришни таклиф қилди. «Лодижани»га «Лацио»нинг таклифи ёқди. Лекин танловни Тоттининг ота-онаси қабул қиларди.\nФранческо 9 ёшида «Рома»нинг ўйинларига қатнай бошлади, онаси «Лацио»га мухлислик қиларди, Риккардо бир куни рафиқасига: «Ческо ‘Рома’га ўтишни истайди, мен эса унинг қарорини қўллаб-қувватлайман», — деди. Тоттининг келажагига ойдинлик киритилди.\nБуффон ва Каннаварога «Рома»га ўтишни маслаҳат берган\nТотти ҳақидаги миш-мишлардан бири — у «Рома»га юлдузларнинг олиб келинишига қарши бўлган. Айтишларича, футболчи раҳбариятни жаҳон даражасидаги футболчиларни олиб келмасликка кўндиришга уринган. Чунки юлдузларнинг келиши унинг жамоадаги даражасига таъсир ўтказиши мумкин эди.\nТотти бу миш-мишни кулгили деб ҳисоблайди.\nАслида барчаси бошқача. Ғалаба қозонишимиз учун бизга катта футболчилар керак эканини тушунаман. Ким қанча пул ишлаб топиши билан қизиқмаганман. Ҳеч кимга ҳасад ҳам қилмайман. Жамоа Батистутани харид қилишини эшитганимда, болаларча хурсанд бўлганман.\n‘Рома’нинг кучлироқ бўлишини қанчалик хоҳлашимни Буффон ва Каннавародан сўрашингиз мумкин. Мен уларни Римга келишга кўндириш учун қанча ҳаракат қилганман.\n2001 йилда «Рома» «Парма»га қарши ўйиндан сўнг чемпионликни қўлга киритган, Буффон эса римликларни табриклаш учун кийим алмаштириш хонасига келганди. «Президент, ана у! Уни қўйиб юборманглар!», — деганди шампань виноси ичиб олган Тотти. «Рома» ҳақиқатан ҳам Жанлуижини харид қилишга уриниб кўрди, лекин ёзда у «Ювентус»га ўтиб кетди.\n2006 йилги мундиалдаги ғалабадан сўнг Тотти иккинчи марта Буффонни Римга таклиф қилди: «Римда чемпионликни нишонладик, жуда кўп ичдик, Чирко Массимо одамлар билан тўлганди. Мен унга: «Тасаввур қил, скудеттони олиш — такрорланмас ҳиссиётлар дегани». Жижи жилмайди ва ҳатто рози бўлди: «Ҳа, мен ‘Рома’га ўтишим лозим», — деганди. Эртаси куни Буффон билан бу масалани муҳокама қиламан деганимда, у аллақачон Туринга учиб кетган экан».\nЧемпионликдан сўнг Римни маст ҳолатда айланди\nКийим алмаштириш хонасида скудеттони нишонлаш бошланди. «Биз куйладик ва рақсга тушдик, мен ‘Гладиатор’ фильмидан иқтибос келтирардим, Хидетоши Наката жимгина бурчакда китоб ўқиб ўтирарди. Шампань виносидан сўнг негадир ўзимни ёмон ҳис қила бошладим. Умуман ичкилик ичмасдим, шампанни эса оч қоринга ичиб юборгандим».\nКейин эса байрамни ҳамма алоҳида нишонлай бошлади. Бразилияликлар ўзлари базм уюштирди, Батистута Делвеккиога қўшилди, жамоанинг бир қисми Монтелланинг уйига йиғилди. Ярим тунда Фабио Капелло ҳам базмга қўшилди, чемпионлик байрами Капелло ва Винченсенинг туғилган куни билан улашиб кетди.\nТотти ўзини таниб қолмасликлари учун дубулғани кийди ва мопедни миниб, Римни айланишга кетди. «Жуда кўп шампан виноси ичиб юбориб, хато қилганман. Лекин жуда секин ва тартибли ҳайдадим. Бу лаҳзаларни ўтказиб юбориш мумкин эмасди — бутун шаҳарда одамлар, Рим сариқ-қизилга бурканган. Бу ҳаётимдаги энг яхши тун эди».\nТуни билан кўчада, ресторанда юрган Тоттини эрталаб яқинлари уйга олиб бориб қўйди.\nФабио Капелло билан 12 йил гаплашмаган\n2003/04 йилги мавсумда «Рома» чемпионлик учун асосий даъвогар бўлса-да, иккинчи ўринни эгаллади. Капелло ўзини ушлаб туролмади, жаҳл билан Тотти, Эмерсон ҳамда Вальтер Самюэль билан юқори тонда гаплашди. Мураббий футболчиларнинг машғулотларга масъулиятсиз ёндашгани ёмон натижаларга олиб келганини айтди. Бу эса уларнинг жаҳлини чиқарди ва табиийки, футболчилар ҳам жим турмади.\nФранческо Тотти Капелло ҳақида илиқ фикр билдиради — уни талабчан, улкан тажрибали, ғолиб жамоа тарбиялайдиган мураббий, деб атайди. Лекин Фабионинг «Рома»дан кетиши Тоттини хафа қилди.\nМавсум тугаганидан ўн кун ўтиб «Ювентус» Фабио Капеллони бош мураббий бўлганини эълон қилди. Бутун жамоа шок ҳолатига тушиб қолди, ҳеч ким музокаралар ҳақида эшитмаган эди. Тотти Капелло билан бу хабарни муҳокама қилишга улгурмай қолди. «Капелло шунчаки нарсаларини йиғиштирди ва қочиб кетди. Бундай мураббийни фаолиятимда бошқа кўрмадим», — дейди Франческо.\nУлар 12 йил мобайнида гаплашмади, шунчаки кўришиб қолганда саломлашишди, холос. 2016 йилда бўлиб ўтган хайрия ўйинида улар орасидаги «муз эриди». «Биз саломлашдик ва ҳеч нима содир бўлмагандек гаплашиб кетдик. Кейин эса Дубайдаги маросимда бир стол атрофида ўтирдик. Икки соатни мароқ билан ўтказдик, шунда биз боғланганимизни тушундик — ахир, ‘Рома’ни чемпион қилганмиз».\n«Реал»га рад жавобини берган\nФлорентино Перес фожиа содир бўлган кун — 2001 йил 11 сентябрда биринчи уринишни амалга оширди. «Рома» ва «Реал» делегацияси Чемпионлар Лигасидаги ўйиндан олдин кечки овқатни биргаликда қилди ва мадридликлар президенти Франко Сенсига мурожаат қилди: «Биласанми, дунёнинг энг яхши футболчиларини ‘Реал’га олиб келмоқчиман. Шунинг учун Тотти билан музокара ўтказишимга рухсат берсанг дегандим. Бу ҳазил эмас. Нархни айт, мен тўлайман».\nСенси эса қатъий жавоб берди: «Бу муҳокама қилинмайди. Тотти менинг ўғлим каби. Унинг трансфери ҳақида гаплашишни хоҳламайман».\n2004 йилда «Реал» агент Эрнесто Бронзеттини ишга олди — италияликнинг асосий вазифаси Тоттини Мадридга ўтишга кўндириш эди. Уч йилда жамоанинг молиявий ҳолати ўзгарди (Кафу, Батистута, Капелло кетди, 2003 йилда жамоа саккизинчи ўринга тушиб кетди), «Рома» қаршилик кўрсатишга ожиз бўлиб қолди. «Бўрилар» энг охирги ўринга тушиб қолди, мураббийлар бирин-кетин алмаша бошлади — «Реал» вазиятдан унумли фойдаланишга қарор қилди.\n«Рома» қуйи дивизионга тушиб кетмаслигига ишонч ҳосил қилганидан сўнг, 2005 йил 22 майда «Реал» Тотти учун расмий таклиф юборди. Футболчи учун «Рома»дагидан кўра кўпроқ маош — йилига 4,2 миллион евро ваъда қилинди. Бундан ташқари футболчининг исми ишлатилган атрибутлар учун яна 15 миллион бериларди. Бу эса Тоттини дунёдаги энг кўп маош оладиган футболчига айлантириши мумкин эди. «Рома» эса футболчи учун 60 миллион евро олиши кўзда тутилганди.\nТотти никоҳ тўйига тайёргарлик кўраётган эди, бўлажак рафиқаси Мадридда яшашга қарши эмасди. Отаси бунга қарши бўлди, акаси Риккардо эса бундай пулдан воз кечиш керак эмас, деб ҳисобларди. Франческо онаси билан гаплашмади.\n«Онамга Мадридга кетаётганимни қандай айтишни билолмадим. Мени машғулотларга олиб боргани, дарсларни машинада бирга қилганларимиз ёдимга тушди. Биринчи маошимни олганимда қанчалар хурсанд бўлганини эсладим. Шунда қарор қилдим — ‘Реал’ мен учун эмас. Мен ‘Рома’ билан боғланганман».\nИюнь ойининг бошида Тотти «Рома» директори Даниэле Прадега қўнғироқ қилиб: «Янги шартнома юзасидан учрашишимиз керак. Ҳеч қандай ‘Реал’ бўлиши мумкин эмас. Менинг жойим шу ерда», — деди.\n2016 йилда Тотти «Реал»га қарши ўйнаш учун «Сантьяго Бернабеу»га ташриф буюрди. У ўзи билан 30 та футболкани совға сифатида олиб келганди. Биринчиси Флорентино Пересга насиб этди. Мадридликлар президенти: «Менга рад жавобини берган ягона футболчисан», — деганди.\n2006 йилги Жаҳон Чемпионати финалидан олдин италияликлар қарта ва FIFA ўйнарди\nГерманияда бўлиб ўтган мундиал олдидан Тотти жиддий жароҳат олганди. Шундай бўлса ҳам у етти ўйиндан олтитасида асосий таркибда майдонга тушди. Нимчорак финалда Австралияга қарши ўйинда ғалаба голини урди ва ундан ташқари тўртта голли узатмани амалга оширди.\nФранцияга қарши финал олдидан тун қандай ўтганини Франческо Тотти ҳикоя қилади:\n«Тунги соат 23:00 да хонага кирдик ва чироқларни ўчирдик. Бир неча дақиқадан сўнг йўлакда қадам товушлари эшитилди. Эшик очилди ва Гаттузо кириб келди.\n— Йўқ, уйқим келмаяпти.\n— Қарта ўйнаймизми?\nЯрим соат ўйнаймиз ва кейин ухлаймиз, деб ўзимизга ваъда бердик. Сал ўтиб, Перотти бизга қўшилди ва ўйин чўзилди. Матераццининг хонасида шовқин бошланди, уни текшириб кўришга қарор қилдик.\nМарко де Росси, Оддо, Пирло, Бароне ва Яквинта FIFA ўйнаётганди. Фақатгина дел Пьеро ухлаётганди. У бизга бунақа финалларда кўп иштирок этгани, шунинг учун хотиржамлигини айтганди.\nБуффон «Уимблдон» томоша қилиб ўтирганди, Амелия эса фалсафа ҳақида китоб ўқиётган эди. Тонгги соат 06:00 да ухладик ва 08:30 да нонуштага уйғондик. Нонушта вақтида ҳамма жим эди, чунки барчанинг уйқуси келаётганди. Машғулотлар вақтида ўзимизга келдик».\nТоттининг сўнгги ўйини куни қизи вафот этишига бир бахя қолганди\nФранческо рафиқаси ва фарзандлари Кристиан ҳамда Шанель тунги 03:30 ларда уйга қайтди. Улар Тоттининг футболдан кетгани муносабати билан базм уюштирганди. Кичик фарзанди Изабель эса уйда энага билан қолганди. Тотти оиласи билан уйга кириб келган вақтда Изабелнинг тоби қочиб қолди. У нафас ололмасди.\nРафиқаси қизини олиб, шифохонага йўл олди. Франческо эса уйда болалар билан қолди. «Ўша лаҳзада мен барчасини унутдим: футболни ҳам, фаолиятимни ҳам, хайрлашувни ҳам. Фақатгина қизим тузалиб кетишини сўрардим».\nШифокорлар ларингаспазм — ҳалқум мушакларининг тўсатдан қисқариши ташхисини қўйди. Сабаби эса қизалоқнинг майсага аллергияси борлиги эди. Изабель жуда кўп вақтини «Олимпико» стадионида отаси билан бирга ўтказганди. Антибиотиклар ёрдамида қизалоқ қутқариб қолинди.\n«Менимча, ҳаёт менга вақтни яхши ўтказдинг, барчасининг охири бор, байрам тугади, қабилида огоҳлантириш берди, шекилли», — деганди Тотти.\nЭрталаб рафиқаси ва қизи уйга қайтди.\n22:33, 07.11.2021 53045\nЛа Лига. «Атлетико» 6 та гол урилган ўйиннинг сўнгги дақиқаларида иккита тўп ўтказиб, ғалабани қўлдан чиқарди\n21:42, 12.11.2021 39034\n00:29, 09.11.2021 42888\nЖиноят оламини тарк этиб, бокс афсонасига айланган балтиморлик «қоя». Ҳасим Раҳмон фаолиятига назар\n17:21 Бугун 10\n17:06 Бугун 2053\n16:52 Бугун 1133\nПеру прокуратураси мамлакат президентини сўроққа тутмоқчи\n16:39 Бугун 2949\n18:20, 01.12.2021 112717\n16:52, 02.12.2021 91148\n22:47, 01.12.2021 54065\n16:37, 02.12.2021 53624